text:
Ungada here kuverenga nyaya ino mumutauro we%%?
JW LANGUAGE
Mibvunzo Inonyanya Kubvunzwa—JW Language (iOS)
Mibvunzo Inonyanya Kubvunzwa—JW Language (iOS)
Mamwe mavara anoshandiswa pakunyora mimwe mitauro yakadai sechiThai, anonyorwa akanyanyisa kudzika kana kukwirira, uye mamwe mavara acho anonyorwa aine nyora dzakakurisa. Dzimwe nguva iOS inotadza kubudisa mashoko emitauro iyi sezvaari chaizvo.
JW Language inoshanda pamidziyo inotevera:
-
iPad 2 nemamwe matsva kuidarika (ane iOS 7.0 kana kuti imwe iri pamberi peiyi)
-
iPad Mini (ine iOS 7.0 kana kuti imwe iri pamberi peiyi)
-
iPhone 4 nemamwe matsva kuidarika (ane iOS 7.0 kana kuti imwe iri pamberi peiyi)
-
iPod Touch (generation 5) (ine iOS 7.0 kana kuti imwe iri pamberi peiyi)
Hapana urongwa hwekuti ishande pamidziyo inotevera:
Shamwari inoziva nezveJW Language inogona kukubatsira. Kana isingakwanisi, tapota zadza uye tumira fomu redu repaIndaneti rekukumbira rubatsiro (Rinongowanika muChirungu chete).
Tumirawo vamwe
Tumirawo vamwe
Shona
Wana Mhinduro Dzemibvunzo Inonyanya Kubvunzwa—JW Language (iOS)
https://assetsnffrgf-a.akamaihd.net/assets/m/802013207/univ/art/802013207_univ_sqr_xl.jpg


c: text/html

text:
Malven Mugadzikwa —
MUKURU weimwe chechi iri muHarare anoti zvakakosha kuti makereke arangarire vanhu vanotambura nevanenge vawirwa nematambudziko kuburikidza nekuvapa rubatsiro.
Apostle Munashe Chikaka – avo vanotungamirira chechi yeBaptism of Fire Ministries International – vanotaura mashoko aya mushure mekuburitsa bhuku ravo rechitatu rinonzi Prevailing Prayer.
Vanoti bhuku iri rinopa dzidziso kuvanamati neveruzhinji pamusoro pekukosha kwekunamata uye kuti vanhu vasamhanyira kutsvaga rubatsiro mumachechi chete asi vanamate nemoyo wose.
“Kushanda kwechechi pachokwadi kunoonekwa nezvinhu zvakasiyana-siyana asi chikuru ndechekuti machechi aite zvinhu zviri pachena, zvisina mibvunzo yakawanda kune veruzhinji. Izvi zvinosanganisira kupa vanhu dzidziso kuburikidza nezvinyorwa pamwe nemharidzo dzinobva muBhaibheri.
“Kubatsira chaiko vanotambudzika nevanenge vawirwa nematambudziko ndeimwe nzira inoratidza kubata kwaMwari pachinamato,” vanodaro.
Apostle Chikaka vanoti chechi yavo inombopawo rubatsiro kuvanhu vakasiyana-siyana.
“Tine vamwe veruzhinji vatakapa rubatsiro, kusanganisira kuendesa kuzvikoro. Pari zvino takaunganidza zvipfeko pamwe nechikafu izvo zvatinoda kupa kune vanoshaya nevari kudawo rubatsiro rwekuenda kuchikoro,” vanodaro.
Apostle Chikaka vanoti mubhuku ravo idzva vanokurudzira veruzhinji kuti vasaenda kumachechi kunotsvaga minana asi kuti vatore munamato senzira yekutanga kuzviisa pedyo naMwari.
“Tinozviziva kuti minana ndiyo imwe nzira huru yekuratidza huvepo hwaMwari kuvanamati asi mazuva ano veruzhinji vava kubatwa kumeso nenyaya dzekunyanya kuda minana kudarika Mwari. Vamwewo ndivo vari kuenda kumachechi kunotsvaga mafuta anonzi akazodzwa kana mvura dzakazodzwa izvo zvave kuita kuti mamwe maporofita nevakuru vemachechi vatore mukana wekunyepera vanhu, vamwe vachipedzisira vabata mabasa akaipa nekuda kufadza veruzhinji,” vanodaro.

robotstxt: allowed

filter: keep


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
2 Zvino Soromoni akarayira kuti zita raJehovha+ rivakirwe imba+ uye kuti umambo hwake huvakirwe imba.+
2 Naizvozvo Soromoni akaverenga varume zviuru makumi manomwe kuti vave vatakuri vemitoro uye varume zviuru makumi masere kuti vave vavezi vematombo mugomo,+ uye zviuru zvitatu nemazana matanhatu kuti vave vatariri vavo.+
3 Soromoni akatumirawo shoko kuna Hiramu+ mambo weTire, achiti: “Sezvamakaitira baba vangu Dhavhidhi,+ mukaramba muchivatumira matanda omusidhari kuti vavake imba yokuti vagare,—
4 tarirai ini ndiri kuvakira+ zita+ raJehovha Mwari wangu imba kuti ndiitsaurire+ kwaari, kuti ndipisire rusenzi inonhuhwirira+ pamberi pake, nokuisa imomo zvingwa zvakaturikidzaniswa+ zvenguva dzose nokupa zvinopiwa zvinopiswa mangwanani nemanheru,+ pamasabata+ nepakugara kwemwedzi+ nepamwaka yemitambo+ yaJehovha Mwari wedu. Izvi zvichava pavaIsraeri nokusingagumi.+
5 Imba yandichavaka ichava huru,+ nokuti Mwari wedu mukuru kupfuura vamwe vanamwari vose.+
6 Ndiani angava nesimba rokumuvakira imba?+ Nokuti haangakwani mumatenga nokumatengatenga,+ uye ndini ani+ kuti ndimuvakire imba kunze kweyokukwidzira utsi hwezvibayiro pamberi pake?+
7 Zvino nditumirei murume ane unyanzvi kuti agadzire zvinhu zvendarama nezvesirivha nezvemhangura+ nezvesimbi nezvemvere dzemakwai dzakaiswa ruvara rwepepuru yakatsvukuruka, neshinda tsvuku neyebhuruu, uye anogona kutemera runyoro, pamwe chete nenyanzvi dzandiinadzo dziri muJudha nomuJerusarema, dzakatsvakwa nababa vangu Dhavhidhi.+
8 Nditumirei matanda omusidhari,+ omujunipa+ neomuarigamu+ kubva kuRebhanoni,+ nokuti ndinonyatsoziva kuti vashandi venyu vane ruzivo rwokutema miti yokuRebhanoni,+ (uye tarirai vashandi vangu vari pamwe chete nevashandi venyu,)
9 kuti vandigadzirire matanda mazhinji, nokuti imba yandichavaka ichava huru zvinoshamisa.
10 Tarirai! ndichapa vaunganidzi vematanda, ivo vatemi vemiti, gorosi kuti zvive zvokudya zvevashandi venyu, makori zviuru makumi maviri,+ nemakori ebhari zviuru makumi maviri, nemabhati ewaini+ zviuru makumi maviri, nemabhati emafuta zviuru makumi maviri.”
11 Hiramu mambo weTire+ akabva anyora shoko, akaritumira kuna Soromoni achiti: “Jehovha zvaaida+ vanhu vake, iye akakugadza kuti uve mambo wavo.”+
12 Hiramu akati: “Jehovha Mwari waIsraeri akasika matenga nenyika+ ngaarumbidzwe,+ nokuti akapa mambo Dhavhidhi mwanakomana akachenjera, akangwara uye anonzwisisa,+ achavakira Jehovha imba uye achavakira umambo hwake imba.+
13 Zvino ndinotuma murume ane unyanzvi, anonzwisisa, iye Hiramu-abhi,+
14 mwanakomana womukadzi wevanakomana vaDhani, asi baba vake vaiva murume wokuTire, aiva noruzivo rwokugadzira zvinhu zvendarama nezvesirivha, zvemhangura,+ zvesimbi, zvematombo+ nezvematanda, zvemvere dzemakwai dzakaiswa ruvara rwepepuru yakatsvukuruka,+ zveshinda yebhuruu+ nezvemachira akanaka kwazvo,+ nezveshinda tsvuku,+ nerwokunyora kwemarudzi ose achiita zvokutemera+ nerwokufunga mazano emarudzi ose+ aangapiwa pamwe chete nevarume vako vane unyanzvi nevarume vane unyanzvi vashe wangu baba vako Dhavhidhi.
15 Zvino gorosi nebhari, mafuta newaini zvavimbiswa nashe wangu, ngaazvitumire vashandi vake.+
16 Isu tichatema miti+ yokuRebhanoni maererano nezvaunoda zvose,+ tichaiunza kwauri nomugungwa, iri matanda akasungwa,+ ichienda kuJopa,+ iwe wozoenda nayo kuJerusarema.”
17 Soromoni akabva averenga varume vose vakanga vari vatorwa, vaiva munyika yaIsraeri,+ pashure pokuverengwa kwavakanga vaitwa nababa vake Dhavhidhi;+ kukawanika zviuru zana nemakumi mashanu nezvitatu nemazana matanhatu.
18 Naizvozvo akaita kuti vane zviuru makumi manomwe vavo vave vatakuri vemitoro,+ nevane zviuru makumi masere vave vavezi vematombo+ mugomo uye vane zviuru zvitatu nemazana matanhatu vave vatariri vokuita kuti vanhu varambe vari pabasa.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
2 Makoronike 2
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngapasava Nechinoita Kuti Ushaye Mubayiro
“Ngaparege kuva nomunhu anokushayisai mubayiro.”—VAK. 2:18.
1, 2. (a) Vashumiri vaMwari vanotarisira kuzowana mubayiro wei? (b) Chii chinotibatsira kuti tirambe takaisa pfungwa pakuwana mubayiro? (Ona mufananidzo uri panotangira nyaya ino.)
KUFANANA naPauro, vaKristu vakazodzwa nemweya mutsvene vane tariro inoshamisa yekugamuchira “mubayiro wokudanwa kumusoro naMwari.” (VaF. 3:14) Vanotarisira kuzoshumira naJesu Kristu muUmambo hwake hwekudenga vachishanda naye pakuita kuti vanhu vasava nechivi. (Zvak. 20:6) Iyi itariro yakazonaka! Vemamwe makwai vane tariro yakasiyana neiyi. Vanotarisira kuzowana mubayiro weupenyu husingaperi panyika, uye iyoyo itariro inofadza chaizvo!—2 Pet. 3:13.
2 Kuti abatsire vamwe vaKristu vakazodzwa kuti varambe vakatendeka vowana mubayiro, Pauro akavakurudzira achiti: “Pfungwa dzenyu ngadzirambe dziri pazvinhu zviri kumusoro.” (VaK. 3:2) Vaifanira kuramba vachifunga nezvetariro inokosha yekuwana mubayiro wavo wekudenga. (VaK. 1:4, 5) Kufunga nezvemakomborero achapiwa vanhu naJehovha kunobatsira vashumiri vake vese kuti varambe vakaisa pfungwa dzavo pamubayiro, ungava wekudenga kana kuti wepanyika.—1 VaK. 9:24.
3. Pauro akanyevera vaKristu nezvengozi dzipi?
3 Pauro akanyeverawo vaKristu nezvezvinhu zvaigona kuvatadzisa kuwana mubayiro. Semuenzaniso, akanyorera ungano yaiva muKorose nezvevaKristu venhema vaiedza kufarirwa naMwari kuburikidza nekuita zvinhu zvaiva muMutemo pane kuti vatende muna Kristu. (VaK. 2:16-18) Pauro akataurawo nezvengozi dzichiriko nanhasi dzinogona kutitadzisa kuwana mubayiro. Semuenzaniso, akatsanangura kuti tingadzivisa sei zvido zvekuita unzenza, tingagadzirisa sei kusawirirana kwatingaita nevamwe vaKristu uye matambudziko emumhuri. Zano raakataura panyaya idzi rinokosha kwatiri mazuva ano. Saka ngationei dzimwe nyevero dzaPauro dziri mutsamba yaakanyorera vaKorose.
URAYAI ZVIDO ZVEKUITA UNZENZA
4. Nei zvido zvekuita unzenza zvichigona kutitadzisa kuwana mubayiro?
4 Apedza kuyeuchidza hama dzake nezvetariro yavo inofadza, Pauro akanyora kuti: “Naizvozvo, urayai nhengo dzemiviri yenyu dziri panyika kana tichitaura nezvoufeve, zvinhu zvisina kuchena, chido chokurara nomumwe munhu, kuchiva kunokuvadza, nokuchochora.” (VaK. 3:5) Zvido zvekuita unzenza zvinogona kuva nesimba zvekuti zvinogona kuita kuti tirasikirwe neushamwari hwedu naJehovha uye tariro yedu yeramangwana. Imwe hama yakambokundwa nechido chekuita unzenza. Payakazodzorerwa muungano yakataura kuti chido chekuita unzenza chainge chakasimba zvekuti yakatadza “kupengenuka kusvikira zvasvika pakashata.”
5. Tingazvidzivirira sei mumamiriro ezvinhu ane ngozi?
5 Tinofanira kuchenjerera kunyanya patinenge tiri mumamiriro ezvinhu anogona kutiisa pamuedzo wekuita zvisingadiwi naJehovha. Semuenzaniso, kuchenjera kuti pavanongotanga kudanana, mukomana nemusikana vazviisire miganhu pazvinhu zvakadai sekubatana, kutsvodana kana kuva vega vangori vaviri. (Zvir. 22:3) MuKristu anogona kuva mumamiriro ezvinhu ane ngozi paanoenda kunoshandira kure nekumba kana kuti paanenge achifanira kushanda nemurume iye ari mukadzi kana kuti nemukadzi iye ari murume. (Zvir. 2:10-12, 16) Kana ukava mumamiriro ezvinhu akadaro, buda pachena kuti uri mumwe weZvapupu zvaJehovha, ita zvinhu zvinoita kuti urambe uchiremekedzwa uye yeuka kuti kutamba nemunhu uchiita seunomuda kune ngozi. Tinogonawo kuva pamuedzo wakakura patinenge takaora mwoyo kana kuti takasurukirwa. Panguva dzakadaro, tingada chaizvo kuva nemumwe munhu anoita kuti tinzwe kuti tinokosha. Tingatosvika pakupererwa zvekuti chero munhu anenge aratidza kutifarira tinongobvuma. Kana izvozvo zvikaitika kwauri, tsvaga kubatsirwa naJehovha nevanhu vake kuitira kuti usatadza kuwana mubayiro.—Verenga Pisarema 34:18; Zvirevo 13:20.
6. Panyaya yekusarudza varaidzo, chii chatinofanira kugara tichifunga nezvacho?
6 Kuti tiuraye zvido zvekuita unzenza, tinofanira kudzivisa varaidzo yeunzenza. Zvinhu zvakawanda zvinovaraidza vanhu mazuva ano zvinotiyeuchidza zvaiitika muSodhoma neGomora. (Jud. 7) Vaya vanoita zvekuvaraidza vanhu vanosimudzira mafungiro avo nekuita kuti unzenza hwepabonde huite sechinhu chinongoitwa nevanhu vese, chisina matambudziko achinokonzera. Tinofanira kugara takangwarira, kwete kungovaraidzwa nezvinhu zvese zvese. Tinofanira kusarudza varaidzo isingazotitadzisi kuramba takaisa maziso edu pamubayiro weupenyu.—Zvir. 4:23.
“PFEKAI” RUDO UYE MUTSA
7. Tingasangana nematambudziko api muungano yechiKristu?
7 Tese tinobvumirana kuti takakomborerwa chaizvo kuva muungano yechiKristu. Kudzidza kwatinoita Shoko raMwari pamisangano yedu uye kutsigirana kwatinoita nenzira yerudo kunotibatsira kuti tirambe takaisa maziso edu pamubayiro. Kunyange zvakadaro, dzimwe nguva kusanzwisisana kungaita kuti pave nematambudziko pakati pehama nehanzvadzi. Kana tikatadza kugadzirisa matambudziko akadaro, anogona kuita kuti vamwe vave nechigumbu.—Verenga 1 Petro 3:8, 9.
8, 9. (a) Unhu hupi huchatibatsira kuti tiwane mubayiro? (b) Chii chinogona kutibatsira kuchengetedza rugare kana mumwe muKristu akatigumbura?
8 Tingaita sei kuti chigumbu chisatitadzisa kuwana mubayiro? Pauro akakurudzira vaKorose achiti: “Sevanhu vaMwari vakasarudzwa, vatsvene uye vanodiwa, pfekai rudo rukuru rwokunzwira vamwe tsitsi, mutsa, pfungwa dzinozvininipisa, unyoro, nomwoyo murefu. Rambai muchishivirirana nokukanganwirana nomwoyo wose kana paine munhu ane chikonzero chokunyunyutira mumwe. Jehovha zvaakakukanganwirai nomwoyo wose, imiwo itai saizvozvo. Asi, kunze kwezvinhu zvose izvi, pfekai rudo, nokuti irwo chisungo chakakwana chokubatana.”—VaK. 3:12-14.
9 Rudo nemutsa zvinogona kutibatsira kuti tikanganwirane. Semuenzaniso, kana tikaona kuti mumwe muKristu atirwadzisa nezvaataura kana kuti zvaaita, tinogona kuedza kuyeuka patakataura kana patakaita zvinhu zvaisaratidza mutsa. Tinoonga chaizvo rudo uye mutsa zvakaratidzwa nehama dzedu nehanzvadzi dzedu padzakatikanganwira! (Verenga Muparidzi 7:21, 22.) Tinonyanya kutenda mutsa waKristu waanoratidza pakuunganidza vanamati vechokwadi kuti vave vakabatana. (VaK. 3:15) Tese tinoda Mwari mumwe chete, tinoparidza mashoko mamwe chete uye miedzo yakawanda yatinosangana nayo yakafanana. Kana tiine mutsa nerudo uye tichikanganwira vamwe, tinenge tichitoita kuti ungano ibatane uye tinenge tichiramba takaisa maziso edu pamubayiro weupenyu.
10, 11. (a) Nei kuva negodo kuine ngozi? (b) Tingaita sei kuti godo risatitadzisa kuwana mubayiro?
10 Mienzaniso yemuBhaibheri inotiyeuchidza kuti godo rinogona kutitadzisa kuwana mubayiro. Semuenzaniso, Kaini akaitira godo munin’ina wake Abheri, ndokumuuraya. Kora, Dhatani naAbhiramu vakaitira godo Mosesi, ndokumupikisa. Uyewo, Mambo Sauro paakaona kubudirira kwaiita Dhavhidhi, akamuitira godo ndokuedza kumuuraya. Ndosaka Shoko raMwari richiti: “Pane godo nokukakavara, ndipo pane nyonganyonga nezvinhu zvose zvakaipa.”—Jak. 3:16.
11 Kana tikashanda nesimba kuti tive nerudo nemutsa mumwoyo medu, hatizokurumidzi kunzwa godo. Shoko raMwari rinoti: “Rudo rune mwoyo murefu uye rune mutsa. Rudo haruna godo.” (1 VaK. 13:4) Kuti tisava negodo mumwoyo medu, tinofanira kuedza chaizvo kuona zvinhu semaonero anoita Mwari, tichiona hama nehanzvadzi dzedu senhengo dzemuviri mumwe chete, kureva ungano. Izvi zvichatibatsira kuti tiite zvinoenderana nezano rakafemerwa rekuti: “Kana nhengo imwe chete ikakudzwa, dzimwe nhengo dzose dzinofara pamwe chete nayo.” (1 VaK. 12:16-18, 26) Saka pane kuti tinzwe godo, tinofara vamwe pavanowana makomborero. Funga nezvemuenzaniso waJonatani, mwanakomana waMambo Sauro. Haana kunzwa godo Dhavhidhi paakasarudzwa kuti ave mambo. Asi akatokurudzira Dhavhidhi. (1 Sam. 23:16-18) Tingatevedzerawo here Jonatani pakuva nemutsa uye rudo?
WANAI MUBAYIRO SEMHURI
12. Izano ripi remuMagwaro ratinofanira kuteerera richatibatsira kuwana mubayiro semhuri?
12 Kushandisa mazano ari muBhaibheri kunogona kuita kuti vari mumhuri vave nerugare nemufaro uye kunovabatsira kuwana mubayiro. Pauro akapa vaKristu vaiva muKorose mazano api emuMagwaro ane chekuita nemhuri? Akati: “Imi madzimai, zviisei pasi pevarume venyu, sezvazvakakodzera munaShe. Imi varume, rambai muchida madzimai enyu uye musaatsamwira kwazvo. Imi vana, teererai vabereki venyu pazvinhu zvose, nokuti izvi zvinofadza kwazvo munaShe. Imi vanababa, musashusha vana venyu, kuti varege kuora mwoyo.” (VaK. 3:18-21) Hapana mubvunzo kuti kushandisa zano rakafemerwa Pauro kuchiri kubatsira varume, madzimai uye vana.
13. Hanzvadzi yechiKristu ingabatsira sei murume wayo asingatendi kuti auye muchokwadi?
13 Ko kana uri mudzimai uye uchiona sekuti murume wako asingatendi haasi kukubata zvakanaka? Kunetsana naye nezvemaitiro ake kune zvakungavandudza here? Kunyange ukakwanisa kumuita kuti aite zvaunoda, uchakwanisa here kumuita kuti auye muchokwadi? Zvingasaita. Asi kana ukamuremekedza semusoro wemhuri, unogona kuita kuti mumhuri menyu muve nerugare, uye uchaita kuti Jehovha akudzwe. Muenzaniso wako wakanaka unogona kutoita kuti murume wako ade kushumira Jehovha, uye mese munogona kuzowana mubayiro.—Verenga 1 Petro 3:1, 2.
14. Murume wechiKristu anofanira kuita sei kana asiri kuremekedzwa nemudzimai wake asingatendi?
14 Ko kana uri murume uye uchiona sekuti mudzimai wako asingatendi haakuremekedzi? Ungamuita kuti awedzere kukuremekedza here nekumupopotera kuti umuratidze kuti ndiwe mutungamiriri? Aiwa! Mwari anotarisira kuti utungamirire nenzira yerudo, uchitevedzera Jesu. (VaEf. 5:23) Jesu anotungamirira ungano nenzira yerudo achiratidza mwoyo murefu. (Ruka 9:46-48) Murume anogona kuita kuti mudzimai wake afarire kunamata kwechokwadi kuburikidza nekutevedzera muenzaniso waJesu.
15. Murume wechiKristu anoratidza sei kuti anoda mudzimai wake?
15 Varume vanoudzwa kuti: “Rambai muchida madzimai enyu uye musaatsamwira kwazvo.” (VaK. 3:19) Murume ane rudo anokudza mudzimai wake. Anozviita sei? Anoteerera paanotaura zvaanofunga uye kumuita kuti azive kuti zvaanotaura zvinokosha kwaari. (1 Pet. 3:7) Kunyange zvazvo asingakwanisi kuita zvese zvinokumbirwa nemudzimai, kakawanda kacho murume anoita chisarudzo chakanakira vese kana akanzwawo zvinofungwa nemudzimai wake. (Zvir. 15:22) Murume ane rudo anoremekedzwa nemudzimai wake kuburikidza nekuita zvinhu zvinoita kuti aremekedzwe kwete nekurayira kuti aremekedzwe. Murume anoda mudzimai wake nevana vake anogona kuva nemhuri inoshumira Jehovha ichifara uye inozowana mubayiro weupenyu.
VECHIDIKI—NGAPASAVA NECHINOITA KUTI MUSHAYE MUBAYIRO
16, 17. Sewechidiki, ungaita sei kuti usanyanya kugumbukira vabereki vako?
16 Ko kana uri wechidiki achiri kuyaruka uye uchiona sekuti vabereki vako vechiKristu havakunzwisisi uye vanokushayisa rusununguko? Izvi zvingakugumbura zvoita kuti usave nechokwadi chekuti kushumira Jehovha ndicho chinhu chakanakisisa muupenyu. Asi kana ukarega kugumbuka kuchiita kuti usiye kushumira Jehovha, pasina nguva uchaona kuti hakuna ane hanya newe zvechokwadi kupfuura vabereki vako vanotya Mwari uye ungano yako.
17 Haungafungi here kuti vabereki vako havanyatsokudi kana vasingambokutsiuri? (VaH. 12:8) Asi zvichida nzira yaunorayirwa nayo nevabereki vako ndiyo ingaita kuti ugumbuke. Pane kuti unetseke nezvinoitwa nevabereki vako pavanokurayira, edza kuona zvikonzero zvinoita kuti vadaro. Saka ramba wakadzikama uye ita zvese zvaunogona kuti usanyanya kugumbuka paunotsiurwa. Shoko raMwari rinoti: “Munhu anorega kutaura mashoko ake ane zivo, uye munhu ane ungwaru akadzikama.” (Zvir. 17:27) Ngachive chinangwa chako kuti uve munhu akura anogamuchira zano akadzikama, obatsirwa naro asinganyanyi kunetseka kuti zano racho rapiwa sei. (Zvir. 1:8) Kuva nevabereki vanonyatsoda Jehovha chikomborero chaicho. Vanoda chaizvo kukubatsira kuti uwane mubayiro weupenyu.
18. Nei wakatsunga kuramba wakaisa maziso ako pamubayiro?
18 Mubayiro watichapiwa, ungava weupenyu hwekusafa kudenga kana kuti weupenyu husingaperi muparadhiso panyika, unofadza kufunga nezvawo. Itariro yechokwadi, iyo inobva pane zvakavimbiswa neMusiki pachake. Achitaura nezveParadhiso yepanyika, Mwari anoti: “Nyika ichazara nokuziva Jehovha.” (Isa. 11:9) Munhu wese achange achigara panyika panguva iyoyo achadzidziswa naMwari. Uyu mubayiro wakakodzera kuti tiushandire. Saka ramba wakaisa pfungwa dzako pane zvakavimbiswa naJehovha, uye ngaparege kuva nechinhu chinokutadzisa kuwana mubayiro!


text:
Vanotsvagira vatambi venhabvu zvikwata zvekunze kwenyika, VaGeorge Deda, vanoti vawana maketi itsva yevatambi vemuZimbabwe.
Vanotsvagira vatambi venhabvu zvikwata zvekunze kwenyika, VaGeorge Deda, vanoti vawana maketi itsva yevatambi vemuZimbabwe.
Vatambi vemuno vanotarisira South Africa neEurope serwendo rwavo rwehupenyu munhabvu asi VaDeda vanoti muno muAfrica mune dzimwe nyika dzakaita se Tanzania, Kenya, Libya, Democratic Republic of Congo, neSudan, uko vatambi vemuno vanokwanisa kutambiriswa mari yekukwanisa kurarama hupenyu hunoonekera.
VaDeda vanoti vari kurwadziwa zvikuru nehupenyu hwekutambura hunogarwa nevatambi vemuno nekuti mari yavanowana yemuhoro ishoma shoma nemhaka yekuoma kwezvehupfumi munyika.
Mwaka uno, VaDeda vanoti vaendesa vatambi vatanhatu kune dzimwe nyika muno muAfrica, vashanu kuTanzania nemumwe chete kuDRC.
Vanoti hupenyu hwevatambi ava hwasanduka zvikuru panguva shomanana yavaenda kunotambira zvikwata zvekunze izvi.
VaDeda vanowana chikamu gumi kubva muzana pamari inotengwa mutambi wega wega.
Aimbotambira chikwata chenyika chemaWarriors, Alois Bunjira, anoti hurongwa hwaVaDeda hwakanaka zvikuru sezvo huchipa vatambi mukana wekuwana hupenyu hwakanaka.
Bunjira anoti kuwanda kwevatambi vanenge vachitamba kunze kwenyika kunopa zvekare murairidzi wemaWarriors, Kalisto Pasuwa, vatambi vakawanda vane ruzivo nenhabvu yekune dzimwe nyika.
Vatambi vakawanda vemuZimbabwe vanotambira zvikwata zvemuSouth Africa, vashoma shoma vavo ndivo vari kuEurope.
Costa Nhamoinesu uyo anotambira Sparta Prague yekuCzech Republic naKnowledge Musona anotambira KV Oostende yekuBelgium ndivo vanonyanyozivikanwa pane avo vanotambira kuEurope.
Mune chimwe chiitiko mumutambo wenhabvu.
Hardlife Zvirekwi weCaps United nemusi weChishanu manheru ndiye akatambidzwa mukombe wemutambi akarura kudarika vese gore rino, Soccer Star of the Year.
Zvirekwi akatambidzwa mukombe uyu mushure mekubuda ari pamberi paLeonard Tsipa weCaps United zvekare naPetros Nhari weFC Platinum.
Mukuita izvi, Zvirekwi akatambidzwa madhora zviuru zvitanhatu neveDelta Beverages avo vanopa mari kuPremier Soccer League.
Murairidzi weCaps United, Lloyd Chitembwe, ndiye akatora mukombe wemurairidzi anga ari pamusoro soro mwaka uno mushure mekutora mukombe weLigi.
Nhari akatambidzwa zvekare mukombe wemubati wepagedhe akaita mashiripiti.
Chikwata cheTriangle chakatendwawo nekutamba chisinga tsonde tsonde vamwe, ndokutambidzwa mukombe weMost Disciplined Team of the Year.


text:
Muzvare Linda Masarira vanotongerwa kupika kwemwedzi gumi nemisere vachibva havo kumba kwavo.
Vafundisi vekuMashonaland West vanoudza gurukota rezvedzidzo, VaLazarus Dokora, kuti hwaro hutsva hwedzidzo hwavakaparura hauchengetedzi chitendero chema Kristu.
Madzimai ekuManicaland obatsirikana nechirongwa chekuchengeta pamwe nekukweretesana mari mumatunhu avagere.
Muchirongwa chevechidiki, che The Connection na 8pm tiri kutarisa kusvitsa makore maviri svondo rino murwiri wekodzero dzevanhu, Itai Dzamara, apambwa ndokutsakatika.
Kana muchida kupinda muchirongwa ichi, kanawo kutumira mashoko kuStudio7, shandisai Whatsapp panhamba dzinoti 001 202 465 0318.
Vanoda kuteerera Studio7, tibateyi na 7pm pamasaisai anoti 909 am ne 4930 Kilohertz paShortwave mazuva ose.
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu.


text:
NYAMA yehuku haingokaringwa bedzi mupoto asi apo neapo inogona kuitwa zvekugochwa kuitira kuti idyiwe isina mafuta akawanda.
Svondo rino VaNelson Mushuku vekuMasvingo vanotsanangura magocherwo enyama yehuku.
Zvinodiwa:
Nyama yehuku, munyu, masipaisi, mhiripiri, pekugochera nyama (braai stand resimbi) kana dara rekugadzira woga nemiti midiki.
Magochero:
Isa marasha paunoda kugochera. Ita kuti marasha apise kana kuti mavhunze asare akatsvuka.
Zora masipaisi nemunyu panyama yauri kugocha.
Isa padara rekugochera, siya yakadaro idonhe mafuta ose.
Kana yatsvukira, pindura kusvika yaibva.
bva kudai wakasununguka kudya nehama neshamwari muchipemberera zvenyu Goredzva. Unogonawo kurunga nemhiripiri yaunoda. Nyama yehuku yakagochwa inogona kudyiwa nesadza rezviyo, remhunga kana kuti yakadaro.
Sunungukai kutumira zvamunoda kuti zvibude pachirongwa chino panhamba dzinoti +263 713 411 281.


text:
Ron Paul vachanyoresa Bitcoin
Vaimbove Republican Congressman Ron Paul anoti ndiye zvose kuti bitcoin serimwe rinogona kutsiva mari, chero zvose pamusoro dzichipesana, rakapotsa twa iri pamutemo.
Yaimbova Republican Congressman kubva Texas ichangopfuura akayeuchidza CNN kuti paaiva Congress, akatanga mitemo kubvumira kukwikwidza mari nokuti anovenga ano hurongwa.
"Ndinosema hurongwa kuti tine. The pamutemo counterfeiters vari panguva Federal Reserve. Ndiyo misstep uye dambudziko guru guru. Saka vanhu vanofanira kodzero yokusarudza,"Ari Newsmax Insider inoti.
"Vakaita pakutanga apo mari yakatanga. Ipapo vakatora goridhe nesirivha. Uye hurumende atora pamusoro uye kushungurudzwa kuti mureza uye zvakashandiswa nayo. Akariputsa munyika ino,"Akadaro Paul.
"Ndinoda kuti vachanyoresa vose avo kusarudza uye chii vanhu vanoda kushandisa sezvo mari. Asi hapana chitsotsi. Haugoni kuita kubiridzira,"Ari Texas Libertarian akaudza CNN kuti Michael Smerconish.
Ron Paul ari chiremba, munyori, uye aimbova Republican Congressman. Pauro ari maviri-nguva Republican vemutungamiri mumiriri, uye vemutungamiri nominee of Libertarian Party muna 1988 U.S. sarudzo dzemutungamiriri wenyika.
ViaBTC dzokugumisa pamusika racho migodhi zvibvumirano
Chinese bitcoin kuchera dziva ViaBTC akazivisa kuti uchaisa pamusika racho migodhi zvibvumirano vhiki rino, kutama kuti anouya pakati mishumo matsva kurambidzwa nematare munyika.
Mune Jan. 8 statement, ViaBTC akati kuti dzima musika - iyo vanokwanisa kutenga zvibvumirano entitling kuti imwe mari hashing simba (uye akabatanidza cryptocurrency payouts) - ndiye Jan. 10. The chikonzero: Kambani anoda “kudzora kufungidzira uye kudzivirira zvido makambani edu.”
“Ndapota kupedzisa zvose gore mugodhi chibvumirano wako wokutengesera ASAP. Ndinokutendai mose rutsigiro rwenyu,” ViaBTC akawedzera.
ViaBTC kutanga vatanga ayo mugodhi basa gore muna November 2016.
The kuvhara anouya mwedzi pashure ViaBTC akavhara pasi ayo cryptocurrency Exchange papiwa crackdown nemaChina vakuru pamusoro nyika Exchange mararamiro, Maitikiro acho akatanga chete pashure kutanga 2016. Machinda vakatamirawo kurambidza kushandiswa kutanga yesimbi zvinopiwa (ICOs) muna September.
Asi apo pasina pachena chinoratidza kuti zviitiko zviviri zviri inoenderana, ichangobva chiziviso anotevera mishumo itsva kuti vakuru China vanotsvaka zvishoma nezvishoma shutdown mudzimba bitcoin migodhi akavhiyiwa.
Maererano nemagwaro rinoparadzirwa pamusoro kwevhiki uye zvakabatanidzwa Mukusarudza Group of Internet Financial njodzi Remediation, munhu Chinese regulator, machinda vanoda ekuderedza rutsigiro dzemunharaunda miners, anoshevedza matanho kumativi simba uye nyika kushandisa. Mumwe magwaro vakakumbira kuti machinda kugadzirira zvirongwa chakadaro neurongwa rechi10.
A mumiririri kubva Xinjiang nehofisi sangano wacho akasimbisa mapepa wacho veracity kuti Goldstone asi akaramba kupindura mimwe.
Sehumwe kufananidzirwa Bloomberg, miners mu China dziri kuchinja tsoka dzavo kubva kunyika, kuyeva munzvimbo itsva Europe uye North America. The nhau webasa yakataura kuti vakuru China vanoda rokunyora imwe “kurongeka” shutdown of migodhi mararamiro.
Blockchain News 8 Ndira 2018
Related posts:
2017 akaona explosi ...
Nokuda launc ...
Satoshi Nakamoto - B ...


text:
Chikamu chekutanga chekunyoreswa kwevanhu kuti vagokwanisa kuvhota chapera neChitatu munzvimbo dzakawanda munyika.
Asi kushomeka kwevanhu vanyoresa kuvhota mumatunhu eMatabeleland kusvika pari zvino kwasiya vamwe vaine mibvunzo kuti sei vanhu mumatunhu aya vari kusada kunyoresa kuti vagokwanisa kuvhota.
Mukuru anoona nezvesarudzo muBulawayo, Amai Sithembiso Khupe, vati kusvika neChipiri hofisi yavo yange yanyoresa vanhu zviuru makumi matatu nezvinomwe mudunhu reBulawayo.
Huhwandu uhu hahuna kunyanya kusiyana nehuhwandu hwevanhu vakanyoresa kuti vagokwanisa kuvhota mumatunhu eMatabeleland North neMatabeleland South uye matunhu matatu aya ndiwo ane vanhu vashoma vanyoresa kuvhota kusvika pari zvino munyika mose.
Vachinyora paFacebook page yavo munguva pfupi yapfuura mukuru wesangano reRestoration of Human Rights mudunhu reMatabeleland South, VaBekezela Fuzwayo, vakaratidza kushushikana nenyaya yekuti vanhu vemumatunhu eMatabeleland ndivo vashoma pane vanyoresa kuvhota munyika mose, vachiti vanhu vemumatunhu aya havafanirwe kuzvitora sevanhu vasiri zvizvarwa zvemuZimbabwe.
Murongi wemabasa musangano reAbammeli Human Rights Lawyers Network, VaTineyi Mukweva, vanoti ongororo yesangano ravo inoratidza kuti pane zvikonzero zvakawanda zviri kuita kuti vanhu vemumatunhu eMatabeleland vasanyorese zvinosanganisira nyaya yekuti veZimbabwe Electoral Commission havana kushambadza chirongwa ichi zvakakwana uye vamwe vanhu vakawanda munzvimbo idzi havana magwaro ekuzvarwa nawo nekuda kwenyaya yeGukurahundi.
VaMukwewa vanotiwo vanhu vakawanda, kunyanya vemumatunhu aya, vawora moyo nekuda kwekuti vanoona hurumende isina hany’a nekuunza budiriro munzvimbo idzi uye ichivabata neseri kweruoko.
Mutevedzeri wemukuru wesangano reCentre for Public Engagement vachishandawo nemubatanidzwa wePlatform for Leveraging Elections, Democracy and Governance, VaButler Tambo, vanotiwo nyaya yekuti vanhu vemumatunhu ekuMatabeleland vanoona sevanobatwa sevasiri zvizvarwa zvemuZimbabwe, ine chekuita nekusada kwavo kunyoresa kuti vagokwanisa kuvhota.
Mukuru wesangano reZimbabwe Lawyers for Human Rights mudunhu reMatabeleland, VaLizwe Jamela, vanotsinhirawo izvi vachiti zvisinei kuti vangave nezvikonzero zvakajeka zvekuita izvi, kuregedza kwevanhu kunyoresa kuti vagokwanisa kuvhota kwakafanana nekuramwira munda kumakudo.
Chikamu chechipiri chichatanga musi wa29 Gumiguru chichizopetwa musi wa 13 Mbudzi.
Bulawayo ine nzvimbo dzinopfuura mazana mana kuchange kuchinyoreswa vanhu kusvika panopera chikamu chechina chinove chekupedzisira chechirongwa ichi musi wa 19 Zvita.


text:
-
Zim eyes big opportunities in Davos - 1 day ago
-
Zim elections in five months - 1 day ago
-
President Mnangagwa in Mozambique - January 17, 2018
-
US$9K bounty for Winky, Shumba - January 16, 2018
-
Stop moaning about sanctions: ED - January 14, 2018
-
‘Minister looted Chiadzwa diamonds’ - January 14, 2018
-
Chiefs back President - January 14, 2018
-
Mashava Mine resurrects – Significant ground covered - January 14, 2018
-
Till death did them part - January 14, 2018
-
Carnival, Airport big boost for Vic Falls - January 14, 2018
‘Resolve conflicts and move forward’
The following is President Emmerson Mnangagwa’s address to chiefs in Gweru yesterday.
***
Ndini ndakukokayi kuti tisangane. Zvanga zvakanaka ndezvekuti ini ndifambire mambo mumwe nemumwe kana kuti nduna imwe neimwe, mambo mumwe nemumwe kumba kwake ndichiti ndozvavepo.
Zvino pandakaudzwa kuti muri (kuma)280, ndikaenda kuna mambo mumwe nemumwe once a week, zvinotora makore matatu ndisati ndapedza kuti ini mwana wenyu ndini ndavapo.
Saka takazova nezano rekuti ndokukumbirayi mese kuti tiungane.
Mungangoita zvekunzwa kuti pakaita transitional period yakaita kuti baba vedu, the Founding Father of our nation and our revolutionary icon, of our armed revolution, baba vaMugabe, varesigner.
Central Committee yeZanu-PF ikandidzorera pahuVice-President hweZanu-PF.
Pashure pazvo, baba varesigner, vaMugabe, murayiro wedu weConstitution yeZimbabwe, kana President vakaresigner, musangano une vanhu vakawanda, vane majority muParliament, vanofanira kunomineta mumwe wavo kuti atore chinzvimbo chehuPresident sezvo party iyoyo ndiyo inenge ine majority muParliament.
Saka Central Committee yeZanu-PF ikadoma ini kuti ndive President; kunyorera kuna vaSpeaker kuti ndivo vatava navo.
As a result of that ndikazogadzwa musi wa24 November gore rapera.
Asi muna December, takazoita Congress yedu yanga yakagara yakarongwa nechakare nemusangano pandakazosarudzwa kuita President weZanu-PF.
Zvaitika izvozvo, hongu, tinoziva kuti madzimambo munenge muchizviziva, asi munenge musina kuturirwa kuti ndizvo zvaitika.
Saka ndakafunga kuti zvingava zvakanaka kuti ini somwana wenyu ndiuye kwamuri saana baba kuti mungangonzwa nemakuhwa.
Ichokwadi kuti ndini ndava President; ndichikuudzayi saana baba kuti ini mwana wenyu ndozvavapo izvo. Saka ndakakumbira kuti tisangane.
Hongu, mungati aiwazve, kana isu tiri anababa. Dai watifambira, iwe wauya kumba kwedu, kwenyu kuti ndizotaura izvozvo.
Sekutaura kwandaita, nekuwanda kwamakaita, makore mana ndichingotenderera ndisati ndapedza. Saka mundiregerere kuti ndakuunganidzayi kuti ndikutaurireyi izvozvi zvavapo munyika yedu ino yeZimbabwe.
Ndinoziva chose kuti hakuna nyika isina vene vayo kana pakati pedu pane mumwe anoziva dunhu risina mwene. Ndiudzeyi. Hapana.
Nyika imwe neimwe, dunhu rimwe nerimwe rine vene varo.
Zvino iwe ukanzi wava mambo, mutungamiri wenyika, unoziva kuti matunhu ane vene vawo wawava kutonga. Zvinenge zvakakodzera kuti uudze varidzi vematunhu, varidzi venyika kuti ndozvavepo izvi.
Nemiwo matunhu enyu moti takaudziwa, takashumiwa tiwane kufamba rwendo rwedu zvakanaka tichiziva kuti taudzana.
Shoko rechipiri nderekuti gore rapera, ndofunga ndemuna October, madzimambo ose makasangana naformer President vaMugabe kuBulawayo.
Ndakakokwawo; ndainge ndiripo ini neumwe wangu former Vice-President vaPhelekezela Mphoko. Tainge tiripo pakaitwa hurukuro dzakati dzameyi.
Pakava nezvivimbiso zvakapihwa ipapo nenguva iyoyo nevaiva President, vaMugabe, nevaiva Minister, vaKasukuwere, vakanga varipo panguva iyoyo.
Zvamakanga machema kuti mupihwe, zvino ndakafunga kuti vamwe vangu ava zvavaane moyo wekuti transition yaitirweyi nekuti zviya zvinhu hazvisati zvauya, dai yakatombomira titange tawana mota.
Saka ndati tiudzane kuti aiwa, zvinoitika zvinhu izvi. Zvine vanoronga. Hongu, isu sevanhu tine kuronga kwatinenge tichiita, asi toti kana Mwari achida, ngazvizadzikiswe.
Shoko iroro randichatanga kubata ndooguru redzimotokari. Pane zvimwe zvichemo zvakapihwa, zvamakapa kunaformer President, sezvo ndakanga ndiripo ndozviziva. Zvimwe ndanga ndagara ndichizviziva nekuti vaCharumbira vanogara vachingondinetsa nezvimwe zvichemo ndichingoti endayi munochema kwazvinofanira kuchemegwa, but vaingouya kwandiri.
Panyaya yedzimotokari, pakapinda nyaya dzataurwa naVice-President vaChiwenga saka zvimwe zvinhu hazvina kunge zvaakufamba pamusaka penyaya idzodzo dzakanga dzaakuitika mumusangano nemuHurumende.
Ndobva papinda nyaya yezororo yefestive season.
Makambani emuno muZimbabwe nekuSouth Africa akanga avhara.
Mamwe ndofunga achatanga kuvhurwa musi wa15 svondo rinouya. Ndokuti mabasa atange kushandwa.
Saka kuti zvinhu zvimwe zvizadziswe zvamakanga makavimbiswa maererano nezvekufambisa, hazvina kukwanisa kuti zvingaitike makambani akavharwa.
Chechipiri, tainge tisingazive kuti mari yacho yaibva kupi, asi tikati sechinhu chakavimbiswa neHurumende, ngachibva chazadziswa. Ndikafunga kuti ndikamirira kuti mota dzitengwe dzikwane imi mumoyo menyu nyangwe musina kududza, munenge muchingoti kapwere aka kanopinda pachigaro chakadayi kotadza kuziva kuti nyika ine varidzi vayo?
Hamuchataura nyaya dzemota, maakutotaura kuti ini handikuyeukeyi kuti muriko.
Saka tikafunga kuti kunyangwe dzisati dzatengwa, dzakwana, regai tisangane, asi pane dzangadzatengwa iye zvino izvi, dzainge dzaiva dzasvika; I think i52 dzaive dzasvika.
I think next week kunosvika dzimwe 26, next week kuchisvika dzimwe saizvozvo.
Ndagara pasi naMinister wedu weLocal Government naGovernor wedu tikagara pasi naMinister of Finance tikawirirana kuti tizadzise chichemo ichocho kuti umwe neumwe ave nemotokari yake tisati tasvika kuma elections.
Kusarudzo munenge mavanadzo makwana.
Saka idzodzi idzi dziripo idzi, ndakabvunza Minister kuti tombomirira kuti dzikwane here kana monobvunza vatungamiriri vamadzishe namadzimambo vanova Mambo Charumbira na Mambo Khumalo vari pano.
Saka vakawirirana vakati aiwa idzodzi dziripo ngadzimbogoverwa, dzimwe dzikauya masvondo maviri matatu dzoendeswa zve, ndinofunga kuti panext-round dzinenge dzakawanda kupfura dzatauya nadzo.
Tichapa 48 chete nhasi kumadzimambo, kunosara four, saka ndisati ndaenda mberi ndoda kuti zvarongwa nevaronga pa 48 tinopa 6 pa province tozopa futi pane dzinoteveera.
Ndokumbira kuti Minister of Local Government vaMoyo vataure province by province, six vanzi vadziwane nhasi, vatichapa ma key acho nemota yacho nhasi, kana uina driver wobva wadriver wobva wainda kana usina unosiya hako wozoti kana wavana driver wozouya wozotora.
Taurai 48 vacho Cde July Moyo; patichakupa ndinenge ndiriko, umwe nemumwe ndichapa ndega.
Zimbabwe iri muSADC region tine hushamwari nedzimwe nyika, tiri 15 countries muSADC saka nemachinda angu maVice-Presidents takaona zvakakodzera kuti tiende kunotsanangura the new order ini ndichinoonawo maseniors angu, vakuru kwandiri maPresidents kuSADC.
Saka pari zvino ndaenda kuviri, ndakatanga nekuSouth Africa kwaPresident Jacob Zuma, ndivo President and chairperson weSADC iko zvino, zuro taiva kuLuanda tichionana naPresident Lourenco vekuAngola varivo chair we organ on Politics, Defence and Security.
NeMonday ndinenge ndichinoona President Gneingob wekuNamibia nechitatu ndinenge ndichinoona President Nyusi weku Mozambique then ndozonoona President wekuZambia and then 12 and 13 ndoinda kuBotswana uko inenge ichitova State visit tichitaura navo kuti ndizvo zvava kuno kuZimbabwe.
KuAngola vakafara kuti zvinhu zvakafamba zvakanaka murunyararo chaizvo plus ndakavavimbisa kuti isu samaZimbabweans tine mukuru wedu, tichamuchengeta, vaMugabe tichavachengeta the best we can nekuti ndibaba vedu.
Pane nyaya dze mafishing permits dzataurwa, asi ndaudzwa kuti mapermits aya kana uri mambo anopihwa for free, asi pane renewal paevery year muchibhadhara mari, saka ndataura navaCharumbira kuti ndichatura neveMinistry, Mai Muchinguri, kuti kana mapermits ari kuna mambo haangarambi hawo achipihwa for free ogara akadaro.
Apo tichataura naMai Muchinguri.
Then masimudza nyaya yekuti madzimambo ada kuti avhote kuma rural district councils, ndodzimwe dzekuzoti kana ndazogara pasi neChiefs Council nema Ministers ano administer Act yacho varipo tigotaura kuti zvinokwanisika here kana kuti hazvikwanisike mowana mhinduro ipapo.
VaCharumbira kuda ndivo vataura zita kuda ndiani vakumbira kuti kuve neChiefs Council offices at national level; ini handione kuti zvakaoma.
Asi tichataura naMinister veLocal Government kuti obviously hatingavi neChiefs Council isina painowanikwa.
Inofanirwa kuwanikwa pane address; izvo ndofunga zvinofanirwa kuti zvigadzirwe.
Pane vataura nyaya dzeZisco ne Shabanie mines, zviri kugadzirwa; zvose izvozvo inyaya dziri mundima pa100 days.
Pa100 days ndofunga dzese dziri mbiri dzinofanirwa kunge dzaakushanda.
Kune vataura nyaya yeChild Marriages Bill, Minister vedu veJustice vari kuti vane nyaya yacho.
Zvokuti ndafara nekuti madzimambo mataura nyaya yacho iyoyo nokuti tava nemurairo yekuti hatidi kuti vana vadukwane varoore kana kuroorwa pasi pe18 years.
Saka mutemo wacho uri kugadzirwa ndofunga uchapinda kuParliament pasina nguva yareba.
Minister vakandiudza kuti vari kugadzira Bill racho iroro kuti ribve rauya kuParliament.
Mataura nyaya yeLand Commission Bill, yakapasa kuLower House ikapasa kuSenate yavakwa President, kwangu kuti ndichiipasisa handisati ndaipasisa nokuti chichemo chakauya kwandiri nava Charumbira navaKhumalo.
Vakapa chichemo chakakora saka handisati ndapasisa Bill iroro; kuri signer handisati ndari signer saka harisati rava mutemo.
Ndakamirira kuti ndiwane mukana wokuti ivo vari vaviri naMinister of Justice naMinister of Local Government tisangane nokuti pamutemo uripo iko zvino izvi, pandakangobvunza kuti zvakamira sei ndakaudzwa kuti Constitution yedu inotinetsei kuti tiite zvavanokumbira saka tine mweya wokuti hatingaigadziri here iyoyo Constitution kuti ibvume zvatinoda saka inyaya yandati nditaure, handi sayine dzamara tapedza kutaura nyaya iyoyo. Ndomaererano neizvozvo.
Samadzimambo, pahondo yedu yerusununguko, makava nendima yenyu yamaiita yepolitical awareness kumatunhu amaigara – moral and spiritual support yamaitipa.
Sokutaura kwamaita kuti isu tiri muhondo tainge tisinga siyane netsika dzedu dzepasi chagare, taibvunza matunhu ataive, taibvunza matunhu kuti makamira sei tofamba sei?
Imwe yemabasa amunoita semadzimbo ndoyatoti social guidance and you are also muchirungu safety nets zvokubatsira mumhuri dzamugere nadzo kumaruwa kwamuri.
Samadzimambo kana Hurumende isati yasvika, ava Mai Kagonye vasati vasvika kuzobatsira, imi mune matoziva kuti pane mhuri yaita nzara, kana kuti pane mhuri yaita njodzi.
Zvinenge zvakakodzera kuti nyaya yakarongwa yeZunde raMambo itsigire izvozvo.
Saka tinenge tichikumbira kuti Minister venyu vamhanye nendima iyoyo ini ndoitsigira.
Bumbiro remutemo redu rinotaura kuti local communities, nharaunda, dzine kodzero yekuwana cheuviri munzvimbo dzavagere, kumaresources emunzvimbo dzamugere, zviri mubumbiro remutemo izvozvo.
Saka kunofanira kuwana nzira, of course kune anonzi maShare Ownership Schemes kumatunhu mamwe; mamwewo haana, tinofanira kuwana zvatinoita ipapo seHurumende.
Macommunities ose awane chaanowana chouviri munzvimbo dzavagere.
SeHurumende itsva tine shungu dzekuti izvozvo zvibudirire tichawana maitiro atichaita kuti zvibudirire. Uyezve semadzimambo munoshanda murimuma Rural District Councils.
Hongu maDistrict Councils aya ane vana vechidiki, vana venyu vakafunda mabasa anenge achidiwa imomo, asi imi mune ndima yenyu muma Rural District Councils yekubatsira ruzivo netsika zvinofanira kuti zvitevedzwe munzvimbo imomo.
Uye imi munoteererwa nevanhu vamugere navo, maSabhuku nemaSadunhu enyu.
Iye zvino haticharambi tichiita magariro nemarimiro akare tava kuita marimiro emazuva ano.
Saka madzimambo anokwanisa kuti abatsire panyaya iyoyo kuti panzvimbo yatigere tisaita marimiro anokanganisa environment.
Ibasa ramunenge muinaro iroro muchibatsira.
Hongu kune mainfrastructure anodiwa, rural electrification inodiwa, ticharamba tichienda nayo mberi depending on the availability yemaresources asi programme yemagetsi yaticharamba tichisumudzira countrywide, yakambosimuka chaizvo chaizvo nyacho yekuisa magetsi kumaruwa asi yakabva yamboita sekumira pamusaka pemaresources kuHurumende.
Gore rapfuura iro takauya neCommand Agriculture; ndini ndaifamba nayo hatina province yatisina kuita, takaita maprovince ose, madzimambo mazhinji takasangana.
Takawana goho rakanaka gore rapera iri zvekuti chibage chinodiwa pagore tinacho, chibage chinodiwa kustrategic grain reserve tinacho uye tine chimwe chekuraudzira chasara parutivi, excess tinayo.
Zvekuti tikafunga kutengesa tinokwanisa kutengesa ichocho.
Gore rino iri, nyaya ye Command Agriculture yanga yapinda njodzi saka muchiona yanonoka gore rino iri, injodzi yanga yauya ichibva kune vanga vasingadi kuti Command Agriculture ibudirire.
Zvino ndangariro iyoyo yatova yazuro nekuti ivavo havasisina simba rekuti vaimise.
Nhamo yakaitika ndeyekuti mwaka haumire kuti zvinhu zvigadzirisike, mwaka wakaenda mberi mvura ichinaya, zvokuti dai makangamapihwa zvinhu uku politics zvinhu zvisina kugadzirisika.
Asi zvinhu zvagadzirisika iye zvino manje saka tovimba kuti zvinhu zvichadzoka pazvanga zviri kana kuti pari nani nokuti ini saPresident ndotsigira Command Agriculture ne Command Fisheries.
SeHurumende zvakare, tine programme yekututsira irrigation, kuda makanzwa vaChinamasa vachitaura nyaya ye irrigation.
Takawirirana navaChinamasa kuisa mari parutivi, yakaiswa pabudget, yekuti district rimwe ne rimwe each season or each year inofanira kuwana 2000 hectares dze irrigation.
Madistricts mangani? 60 districts.
Saka zvobvira kuti pagore tinofanira kuwana 120 000 hectares under irrigation. Tichiti each district ngaiwane at least 2 000 hectares.
Kana province ichinge yati haisisina mukana, tino shifter mahecters iwayo kuenda kune imwe province kututsira pane 2000 iwayo.
Asi at the end of the day tine programme ne mari yekuti pagore tiite 120 000 hectares dze irrigation throughout the country.
Tikaita izvozvo, after a few years patinosvika ku 300 000 hactares under irrigation or more tinenge tava guaranteed kuti mvura ikanaya kana kuti ikasanaya ne irrigation we will still be able to produce in excess of more than 2 million metric tonnes of grain.
That guarantees food security munyika medu.
Toenda kunyaya yamataura in the administration of justice, kuti imi kana mukatonga nyaya dzenyu munozodanwa futi kumberi kuti makatonga sei.
Nyaya idzodzo mozodzi raiser kuna Vice-President or President weCouncil, pamusangano wedu we Chiefs’ Council, Minister veJustice vanenge varipo, kuti chichemo chenyu chakamira sei, tingachigadzira sei chichemo ichocho chemacourts.
Asi pamunenge muchitonga nyaya idzi tinoda yavanoti muchirungu intergrity, honesty, fairness, ne justice – ndozvatinoda kwamuri madzimambo, pasava ne corruption.
Pasava nefavouritsm ne nepotism kwete.
Tionda kuti kutonga kwamunenge muchiita kuve kutonga kwakanaka.
Maita chimwe chichemo chekuti dai kwavakwa maChief’s court.
Hongu pachiNdebele it’s easier, because its father to son, father to son. Tikavaka court kwa vaMaduna, the next Maduna Chief will be there, same court, vachishandisa court iyoyo.
Asi tikavaka kwavaMusarurwa next Chief vacho vanenge vava pamwe.
Mumwe musi havachakwanisi kuuya pane iyi.
Asi mukawana maitiro sekufunga kwangu, ngapawane Chief’s court iri permanent, hazvinei nekuti Chief aenda paimba ipi, anouya kuzotongera ipapo.
Kana mukawirirana naMinister wenyu, Minister wenyu again is responsible for public works and phsyical planning; mukawirirana then we can begin doing that for you.
Tine Bill, tinoda, we are pursuing and fostering in the nation peace runyararo, love kudanana nokuwirirana, unity kubatana.
Non-violence, munyika, runyararo nekusa kwikwidzana, kurwisana; so message yatinayo ndeye unity unity peace peace love love, non-violence.
Patinoenda kusarudzo hatidi kunzwa mhere mhere vanhu batanai, mukapesana mumatongerwo enyika, mumwe akaenda kurimwe bato raanofunga kuti ndorinomubatsira hazvifanirwi kuti nokuti munhu adaro morwisana, kwete.
Indangariro dzake bato rimwe nerimwe rinenge richitaura kuti dei tikatonga tichaita zvakati asi hakuna bato rine mazano angapfuura edu takabva kuhondo tichirwira kuti nyika isununguke.
Hakuna zve rimwe bato rakarwira kuti nyika isununguke kunze kwedu.
Saka tisu tine shungu nehudzamu hwekuda nyika nekuti ma comrades edu, madzikoma, vanasisi, vana baba ana mbuya nana sekuru vakaparara vakawanda kuti tisvike patiri ipapo nemusangano wedu iyoyo we Zanu-PF.
Saka tinohwisisa kuti isu tiripo pachinguva chino pahutungamiriri pawhatever level tinofanira kushanda kushandira vanhu, kushandira kusimudzira nyika yokwedu, kusimudzira matunhu ekwedu hatifaniri kuva nehumbimbindoga hakunazve rimwe sangano muno munyika ringati rakambozvipira kufa kuti nyika isununguke kuti vanhu vasungunuke kunze kweredu.
Saka asina matambudziko atakaona murwendo rwedu imomu arimo atinenge tichiti matambudziko iwayo ngaataurwe kana paine zvichemo.
Kana zviripo zvitaurwe pave ne justice, ne national healing and reconciliation throughout, we cannot progress when communities are in conflict.
We must identify the conflicts and resolve them and move forward and develop.
That is the aspiration of the new order yedu, yemunyika muno.
So, with that aspiration, yenyika ino, handifungi kuti pane vamwe vari pakati pedu madzimambo kana munyika vane shungu nokushuvira kuti macommunities ave in conflict kwete.
Ndofunga kuti umwe noumwe akakwana mumusoro anoda kuti vanhu vabatane anoda kuti tigare murunyararo anoda kuti tidevelope nyika yedu, anoda kuti tiwirirane.
Tingawana umwe ne umwe apo nepapo ane ndangariro dzisingawirirane nedzedu asi ndinevimbo yekuti ruzhinji munyika muno vane shungu dzokuti tishande pamwe chete; tisimudze nyika yedu takabatana tichiwirirana.
Only when the country is stable and peaceful can we develop, can we focus on development, can we make sure that the younger generation, our own children, can be supported to go to schools, to go to institutions, to go to universities, to go abroad and to bring back in Zimbabwe skills and technologies which are not available in the country.
That can only be achieved in a peaceful country and where there is dialogue, where we continuously dialogue among ourselves as we are doing now.
Zvichemo zvenyu ndezvei, zvii zvamuri kuona kuti Hurumende haisi kuita mopa zvichemo izvozvo kuti isu kuHurumende takatarisira kuti muite zvakati nezvakati, Hurumende yoti izvi tinozvigona izvi hatizvigoni pamusaka pokuti.
Iyo Hurumende yokwanisa kutaura kuti tine shungu dzekuti dai semadzimambo or sema communities maita the following imi motaura zvamunenge muchiona kuti aiwa, zvamunenge muchitaura tazvinzwa.
Right across the population of our country, tinofanira kuva ne dialogue iyoyo.
Dialogue with the students, dialogue with the churches, dialogue with war veterans, dialogue with farmers, dialogue with the workers, dialogue with everybody.
No one is not important, everybody is important.
All of us in our diverse positions and callings we have challenges and those challenges can be attended to as we can dialogue and talk to each other then we can move forward.
Takaita ma sanctions edu akatidzorera shure, asi iko zvino hatichafaniri kuramba tichichema nama sanctions nezvatinazvo tikabatana tinosimuka. Nyika yedu inosimuka matoona kuti tava ne solution in the area of agriculture and the area of food security, tava nema solutions in manufacturing, we must also have a solution in the area of beneficiation and value addition, we must have solutions in the types of skills that must be taught in our institutions.
Recently I had a meeting with the Vice Chancellors and the heads of institutions and we all agreed that the teaching, the content of teaching in our institutions should talk to what we must do, what industry needs, what the farmer needs what the communities need to grow and develop.
We cannot just have institutions which are academic and just continue being academic without addressing and looking at what are the needs of society. So we agreed with the Minister responsible for Higher Education that our curriculum should now be structured so as to talk to the needs of society so across the board, that’s what we must now endeavor to achieve.
That should not be the problem, hatidi kutendekana minwe kuti izvi ndezve Hurumende izvi ndezva madzishe, zvese ndezvedu pamwe chete.
Hapana madzimai anonzi aya ndoo vekubereka ve Hurumende ava ndeve kubereka madzishe ava ndeve kubereka ma farmer.
Ayihwa same mother anobereka mambo ndiye anobereka professor ndiye anobereka muporofita, same woman. So ndezvedu tose munyika medu.
Ndoziva kuti nguva yatifambira tigofamba kuchaka chena tichienda kumisha yedu naizvozvo ndoda kutenda the Ministry of Local Government, Public Works and National Housing yakwanisa kuronga izvi.
Handiti munoona imba yedu ino iyi yakavakwa ne Midlands Development Association, vakomana vedu veprovince yeku Midlands ndoovakavakisa chiro ichi, kuri kubatana.
Kana vanga vasingabatani dei chisina kumira chinhu ichi, chakamira nekuti vakomana nevasikana vakaita sei?
Vakabatana vakaronga nama company edu ari muno imwe company yaiunza ichi imwe yaiunza ichi tikavaka chimba chedu chino ichi chataitira musangano.
Chakanaka asi regai ndikuudzei akaita kuti tivake ichi – Bvisashangu simuka. Uyo Bvisashangu ndiye akanga ari Commissar saka Zanu-PF yaiita Annual National People’s Conference, pa Conference Shamhu ndobva ati Midlands ndoda muvake hall yekuti tozoita musangano ikoko yakanaka, muvhunzei kuti kwake ku Mashonaland West avaka here?
But wakaita hako vakabva vavaka, saka wakabatsira.
Thank you very much.
May God bless our country.
May God bless Zimbabwe.
I thank you.
Read Chief Charumbira’s speech at www.sundaymail.co.zw
17,389 total views, 1,715 views today


text:
Dzidzai muUnited States nekutambudza-kusina, kusingakwanisi kushandiswa kusina wireless service
Kwetezve kushambadzira Wi-Fi, kubhadhara mari yekufambisa.
Data isina kukwana Pane network yedu, ne4G LTEhavukavu
Kutumira mameseji asingagumi Kupfuura Nyika 140
UnlimitedHurukuro yemhuri mukati meU.S.
SIM card isina kuwanikwaNokuda kwefoni yako isina kuvharwa
Ramba uchibatana nePasport Wireless
Heino nzira iyo inoshanda:
- Uya nefoni isina kuvharwa newe iwe kuUnited States
- Rayira Passport Wireless Kit yako online
- Zvinyorwa, ubhadhara, uye ita kuti urongwa huve paIndaneti
- Fara zvisingagumi Talk Talk & Data
Prodigy Finance yakabatana neAt & T neT-Mobile kuti ikupe basa refoni yeUnited States paunenge uchidzidza kune dzimwe nyika. Iwe unogona kushandisa sendi ino kuti uise mutemo wevasina foni service service. Nemhaka yokuti iwe unobatanidzwa neProdigy Finance, tinokwanisa kupa zvinotevera zvikomborero zvikuru:
- Takasimudza $ 500 chikwereti chekuita icho chinowanzodiwa kune vadzidzi vokune imwe nyika
- Iwe uchagamuchira 30% kubvisa kubva kuTeresi yemitengo yeTAT & T Service (Itai kuti zvidhori zvinyorwa zvakanyorwa pamusana wemagetsi pa checkout)
- Iwe uchagamuchira 35% kubvisa kubva kuTeresi yekutengeserana kweT-Mobile Service (Ita purogiramu yekubvisa yakanyorwa pane chigadzirwa chemagetsi pa checkout)
- Kurudzira pamusoro pemidziyo (emailinfo@passportwireless.netfor details)
Ziva usati waenda:
Nokuda kwezvokuchengetedza, Passport Wireless Kits inofanira kutumirwa kwauri zvakananga usati wapinda muUnited States kana kutumira kukero yako yekusingaperi muU.SA.
Wakatotora kate yako here? Nhengo yedu yekutambira iri paIndaneti yakagadzirira 24 / 7
SIM Kit kushandiswa mirayiridzo inongowanikwa muChirungu. Kana uri kutsvaga mumwe mutauro, ndapota sarudza kubva mumadedhi ekudzika pasi peji rino.
Hectic chikoro purogiramu? Takakuviga.
Nezvikwata zvedu zvisiri nyore zvekubhadharwa kwemwedzi, iwe unogona kuwana hurukuro isingagumi, zvinyorwa, uye data kubva pa $ $ 42.00 pamwedzi pamurongo. Iwe uchange uine rusununguko rwekuongorora nyika yako nzira yako-zvisinei kuti unoenda kuAmerica kwenguva yakareba sei.
Passport Wireless Activation Kit
Iyo Passport Wireless Activation Kit inoshandiswa kushandura mutsara wako pasina kushanyira doro rezvitoro. I3-in-1 SIM inosanganisira Nano, Micro, uye Standard. Kuti ishandiswe nekutsemuka, GSM inoenderana-siyana (2,4,12,1900,1700def, 700a). Kana uchinge wagamuchira Activation yako yeKukutumira mukati memaziso, tevera mirayiridzo inowanikwa mubhurocha kuti uite SIM yako.
Unlimited DOBIDZISO DZEMOBHANDI KUCHOKUTA
Passport Wireless inoisa dare rekuchengetedza rekufambisa muhomwe yako uye ichikupa rusununguko rwekuwana zvose zvaunoda, ita maInternet call kupi zvako uripo, usingabhadharisi kubhadhara. Hapana zvibvumirano, hapana mabhadharo, hapana kudhindwa kuduku.
Dzorera zvakanyanya uye nguva nenguva sezvaunoda.
Mutemo wako unokutora Unlimited Talk, Text, uye Data uye zvinhu zvose zvakanaka zvinouya nazvo, izvo zvinofanira kuva zvakawanda kune rwendo rwakawanda.
Mibvunzo pamusoro peurongwa urwu?
Pasipoti Wireless Plan yakagadzirirwa vadzidzi vekune dzimwe nyika vanoenda kuUnited States avo vanoda kushandiswa kusina foni kwenguva yakareba yorwendo rwavo.
Kana uchinge wagamuchira Passport Wireless Kit yako, tevera mirayiridzo iripo kana kuti taura neIndaneti Customer Service kuti tibatsirwe.
Kubva pajw.org.
Urongwa huchagadzirisa hupenyu hwemazuva ose e30 kusvikira husimiswa kana kubviswa. Zvirongwa zvinogona kubviswa chero panguva ipi zvayo pasina chirango.
Hungu, Passport Wireless Plan inoita kuti iwe ufurure foni yako mu Wi-Fi hotspot neUnlimited 4g / LTE Data
Pasipoti Wireless Plan inoda kuvharwa, foni-compatible compatible. Kana iwe uchida kutenga chida chinyorwa ngatitengese Unlocked Mobile Phone online musati waenda kuUnited States.


text:
Hama Yako Painobatwa Nechirwere Chisingarapiki
DOREEN akarohwa nehana murume wake Wesley uyo aiva nemakore 54, paakanzi aiva nebundu muuropi. * Vanachiremba vakamuti asarirwa nemwedzi mishoma ari mupenyu. Doreen anoti, “Zvakandiomera kuti ndizvibvume. Ndakaita mavhiki ndichiita sendakabatwa nechiveve. Ndaiita senge ndiri kurota, nekuti zvakaitika ndisingafungiri.”
Zvakaitwa naDoreen ndizvo zvinowanzoita vakawanda. Chirwere chisingarapiki chinogona kungobata chero ani zvake. Asi zvinonyaradza kuti vakawanda vari kuzvipira kubatsira hama yavo inenge yabatwa nechirwere chisingarapiki. Asi kuita izvi ibasa. Zvii zvingaitwa nevemumhuri kuti vanyaradze uye vachengete hama yavo inenge ichirwara? Chii chingabatsira vanenge vachichengeta murwere kuti vasaodzwa mwoyo nezvinenge zvichiitika? Zvii zvinogona kuitika kumurwere paanenge ava pedyo nekufa? Chekutanga, ngatimboonai kuti sei zvava kunyanya kuoma mazuva ano kuchengeta munhu ane chirwere chisingarapiki.
KUCHINJA KWAITA ZVINHU
Makore ekuma1900, vanhu vaisararama kwenguva refu, uye ndizvo zvaiitikawo kunyange munyika dzakabudirira. Vanhu vaikurumidza kufa nemhaka yezvirwere zvinotapuriranwa kana kuti netsaona. Vashoma ndivo vaikwanisa kuenda kuchipatara, asi vakawanda vaichengetwa nemhuri dzavo uye vaifira pamba.
Asi kuvandudzika kuri kuita unyanzvi hwekurapa kuri kuita kuti vanhu vararame makore akati wandei. Kare, zvimwe zvirwere zvaigona kuita kuti munhu akurumidze kufa, asi iye zvino munhu anogona kutorarama kwemakore akawanda. Asi izvi hazvirevi kuti panenge pawanika mushonga wekurapa zvirwere izvi. Kazhinji kacho humwe urwere hunoita kuti munhu asare aremara asingachakwanisi kuita kana chinhu. Iye zvino, kuchengeta varwere vakadaro kwakaoma.
Saka varwere vakawanda vava kufira kuchipatara. Mazuva ano vanhu vakawanda havazivi zvinoitika murwere paanenge ava pedyo nekufa uye havasati vamboona munhu achifa. Saka nenyaya yekusaziva, vamwe vanoguma vava kutya, zvoita kuti vatadze kunyatsochengeta murwere zvakanaka. Zvii zvaungaita?
GARA WARONGA
Sezvakaitika kuna Doreen, vanhu vakawanda vanopererwa kana hama yavo ikabatwa nechirwere chinouraya. Paunenge uchishungurudzika kudaro uye uchitya, chii chingakubatsira kugadzirira zviri mberi? Mumwe mushumiri waMwari akanyengetera achiti: “Tiratidzei nzira yokunyatsoverenga nayo mazuva edu kuti tive nomwoyo wakachenjera.” (Pisarema 90:12) Saka nyengetera kuna Jehovha Mwari kuti akuratidze kuti ndezvipi zvakanaka zvaungaita ‘mumazuva’ mashoma awasarirwa nawo uine hama yako iri kurwara.
Izvi zvinoda kunyatsoronga. Kana murwere achiri kugona kutaura uye achida kutaura nezvazvo, zvakanaka kumubvunza kuti ndiani waanoda kuti azomumiririra paanenge asisakwanisi kutaura. Kuti kusanzwisisana kuite kushoma, munofanira kubudirana pachena pazvinhu zvakadai sekuti anoda here kunogara muchipatara, kupiwa mimwe mishonga, kana kuti kusiyiwa akadaro kana mwoyo wake usingachapombi ropa. Kuita izvi kunobatsirawo kuti vamwe vasazosara vava kuzvipa mhosva nezvavanenge vasarudza kuti zviitirwe murwere. Kukurumidza kuita izvi kunobatsira mhuri kuti iise pfungwa pakuchengeta murwere. Bhaibheri rinoti, “Pasina kurangana, zvirongwa hazvibudiriri.”—Zvirevo 15:22.
KUBATSIRA KWAUNGAITA
Basa guru pakuchengeta murwere nderekumunyaradza. Murwere anenge ava pedyo nekufa anoda kugara achiratidzwa rudo uye kuti tinoda kumubatsira. Ungazviita sei? Muverengere bhuku raanofarira kana kuti muimbire nziyo dzinomusimbisa uye dzaanofarira. Vakawanda vanonzwa zviri nani kana mumwe wemumhuri yavo akavabata ruoko, otaura navo zvinyoro-nyoro.
Kana vanhu vakauya kuzoona murwere, zvakanaka kumuudza kuti ndivanaani. Imwe ongororo yakati: “Papfungwa 5 dzemunhu, yekunzwa ndiyo inozopedzisira kushanda. Kunyange paanenge achiita seakarara, [murwere] anokwanisa kunzwa. Saka usataura zvinhu zvawaisazotaura dai anga akamuka.”
Kana zvichiita, nyengetera naye. Bhaibheri rinoti muapostora Pauro nevamwe vake vakamboita nguva yavakanga vari pakaoma zvekuti vaigona kutofa. Vakakumbira chii? Pauro akakumbira shamwari dzake kuti: “Imiwo munogona kubatsira nokutitetererera kwenyu.” (2 VaKorinde 1:8-11) Kunyengetera nemwoyo wese kunobatsira chaizvo panguva dzakaoma uye panguva yekuti munhu anenge anyanya kurwara.
BVUMA KUTI NDIZVO ZVIRIPO
Kungoziva kuti hama yangu iri kufa kunorwadza, nekuti Mwari akatisika kuti tirarame nekusingaperi. (VaRoma 5:12) Ndosaka Shoko raMwari richiti rufu “muvengi.” (1 VaKorinde 15:26) Saka zvingori matiri kuti tinombokanganwa kuti hama yedu ichazofa.
Asi kana vanhu vemumhuri vakagara vagadzirira, zvinogona kuvabatsira kuti vasanyanya kutya uye vaite zvose zvavanogona pakuchengeta murwere. Zvimwe zvinogona kuitika zvakanyorwa mubhokisi rakanzi “ Mavhiki Ekupedzisira Emurwere” uye zvinowanzoitika kune vakawanda.
Pashure pekunge hama yako yafa, zvakanaka kutaura neshamwari yako yepedyo yaikubatsira kuchengeta murwere. Uyezve vanhu vaichengeta murwere uye mhuri yakafirwa vanoda kuramba vachinyaradzwa uye kubatsirwa kuziva kuti hama yavo yazorora uye haisi kutambura. Musiki wedu ane rudo anotiudza kuti “vakafa havana kana chavanoziva.”—Muparidzi 9:5.
MUNYARADZI MUKURU
Zvakakosha kuti uvimbe naMwari, kwete chete panguva yaunenge uchirwarirwa asiwo kunyange murwere wacho ashaya. Mwari anogona kuita kuti vamwe vakunyaradze. Doreen anoti, “Ndakaona kuti ndinofanira kubvuma kubatsirwa nemunhu wese. Rubatsiro rwatakapiwa rwakakura chaizvo. Ini nemurume wangu takanyatsoona kuti ndiJehovha aiti, ‘Ndinemi kuti ndikubatsirei panguva iyi yakaoma.’ Handimbozvikanganwi.”
Jehovha Mwari ndiye Munyaradzi mukuru zvechokwadi. Sezvo ari iye akatisika, anonyatsoziva kurwadziwa uye kusurukirwa kwatinoita. Anoda chaizvo kutibatsira uye kutisimbisa. Ane simba rekuita izvi uye anotivimbisa kuti achatobvisa rufu zvachose uye achamutsa mabhiriyoni evanhu vakafa. (Johani 5:28, 29; Zvakazarurwa 21:3, 4) Kana izvi zvaitika, tose tichataura sezvakaita Pauro paakati: “Rufu, kukunda kwako kuri kupi? Rufu, kuruma kwako kuri kupi?”—1 VaKorinde 15:55.
^ ndima 2 Mazita akachinjwa.


text:
Bato rinopikisa reMDC inotungamirirwa naVaMorgan Tsvangirai riri kushora zvikuru gurukota rinoona nezvemukati menyika Doctor Ignatius Chombo, zvichitevera mashoko avanonzi vakataura aburitswa nebepanhau reHerald, ekuti bato iri ndiro rakapisa roga motokari yaro kuKuwadzana mambakwedza emusi weChina.
Mutauriri weMDC-T, VaObert Gutu vanoti zvinokatyamadza kuti Doctor Chombo ndivo gurukota rinoona nemashandiro emapurisa, zvichireva kuti havafanirwe kungotaura zvisina maturo iwo mapurisa asati apedza kuferefeta nyaya.
Mashoko aDoctor Chombo aya ashorwawo zvikuru nesangano reZimbabwe Peace Project, ZPP, iro rati rakatyamadzwawo. ZPP inoti mashoko aVaChombo aya anogona kukanganisa kuferefetwa kwenyaya yekupiswa kwemotokari iyi, sezvo vari ivo gurukota rezvemukati menyika.
Sangano iri rinoti kunyange hazvo Doctor Chombo vaine nguvani mbiri, imwe yekuona nezvekufambiswa kwemabasa muZanu PF, mashoko avo aya anogona kukonzera mhirizhonga.
VaGutu pamwe chete neZPP vanoti vari kukurudzira kuti vakuru-vakuru muhurumende vasangotaura mashoko anogona kusimudza kusagadzikana mune zvematongerwo enyika.
VaChombo Vakaudza bepanhau reHerald kuti vanofunga kuti kupiswa kwemotokari yeMDC-T kwakaitwa nebato iri senzira yekutsvaga kunzwirwa tsitsi, sezvo bato iri risina kugadzikana uye rakatarisana nekukundwa musarudzo dzichauya.
Asi VaGutu vanoti, "Zvave kutaridza izvo kuti zvatinofungidzira kuti motokari yedu yakapiswa nema thug eZanu PF, ndicho chokwadi. Nekuti deno changa chisiri chokwadi, VaChombo vaigomhanyira chii kuda kuvhara nyaya vachiti i inside job."
Studio 7 yakundikana kunzwa kubva kuna Doctor Chombo sezvo nharembozha yavo yanga isiri kudairwa.


text:
Dhaga
Shoko rokuti dhaga rinoreva ivhu ratinotsika tichifamba, rinova ndiro rinomera mbeu, miti nemadzinde akasiyana-siyana. Dhaga rinowanikwa riine ruvara rwakasiyana munzvimbo dzakasiyana; kune jecha, gova, shapa, munyakwe, zvichingodaro. Mumatunhu eDomboshava neMazowe munowanikwa ivhu dzvuku rinonzi gova kana kuti katondo.
Zvakaworera muvhu zvinobva pamadzinde semashizha nemakwati akaworera zvinodanwa kunzi mutsakwani kana matsakwani - humus.
- Kuchinga (restore soil fertility).
- Mududu, muhori kana rondo (Hole from which soil is taken for smearing floors.
Mhando dzevhu[chinja | edit source]
- Dema (black soil).
- Dikwindi (patch of black fertile soil) zvichireva nzvimbo ine dhaga dema rakapfuma. Vamwe voti dhakamunyama.
- Gwangwari?? kana gan'a?? (dry soil with short grass). Zvichida ndipo anobva zita rokuti Gwangwava?
- Gova kana chimbangu (red loam soil) apa kureva dhaga dzvuku.
- Gwangwarati (barren soil; very dry soil).
- Mhukutu (soil on side of, or at foot of a hill, mixed with detritus- generally red) zvichireva dhaga dzvuku rinowanikwa mujinga megomo rakabva pakubvurunyuka kwematombo.
- Shapa kana mushapa (sandy soil).
- Bare (hard black salty soil, barren soil) dhaga dema iro rionowanikwa munyu mariri. Mudunhu reChiweshe kune musha unonzi Bare. Izwi iri rinoshandiswa kuChiNdau.
- Katondo
- Dofo (Soft, fertile vlei soil) zvichireva ivhu rakapfava rine mutsakwani.
- Jecha
- Rukuvi kana gwatara (soil on river bank).
- Mhemba (Light-coloured soil used as colour wash).
- Munyakwe, chinyakwe, chinamwe, rondo, dongo (clayey soil) imhando yedhaka rakatsetseka rinonamira kana ratoteswa. Dhaka iri rinoshandiswa kuumba hari nezvimwe zviumbwa.
- Mhamhare kana mamhare (Soil in which thorn trees flourish) apa kureva ivhu rinokudza miti yeminzwa.
Gukuravhu[chinja | edit source]
Shoko rokuti gukuravhu (soil erosion) rinoreva kutakurwa kwevhu kubva panzvimbo pari richikukurwa nemvura yekunaya kana nemhepo. Gukuravhu rinokonzera kuti nzizi nehova dzizare nevhu dzichigumisidza dzapwa sezvakaita rwizi Save mune dzimwe nzvimbo.


text:
Unoratidza Mafungiro Akaita Sei?
“Mutsa usina kukodzera kuwanwa waShe Jesu Kristu ngauve nemafungiro amunoratidza.”—FIR. 25.
1. Pauro paainyorera vaainamata navo, akataura kuti aiva netarisiro yei?
MUAPOSTORA PAURO paainyorera vaainamata navo, akataura kakawanda kuti aitarisira kuti Mwari naKristu vafadzwe nemafungiro airatidzwa neungano.[1] Somuenzaniso, akanyorera vaGaratiya kuti: “Mutsa usina kukodzera kuwanwa waShe Jesu Kristu ngauve nemafungiro amunoratidza. Ameni.” (VaG. 6:18) Airevei nemashoko okuti “mafungiro amunoratidza”?
2, 3. (a) Dzimwe nguva shoko rakashandiswa naPauro pane rakanzi “mafungiro” rinorevei? (b) Mibvunzo ipi yatingazvibvunza nezvemafungiro atinoratidza?
2 Shoko rakashandiswa naPauro pano pana “mafungiro” rinoreva simba rinoita kuti titaure kana kuti tiite zvimwe zvinhu.[2] Munhu anogona kuva norupfave, ane hanya, ane mutsa, munyoro, ane rupo kana kuti anokanganwira. Bhaibheri rinorumbidza kuva no“mudzimu wakanyarara uye munyoro” uye kuva munhu “akadzikama.” (1 Pet. 3:4; Zvir. 17:27) Asi mumwe munhu angava anotsvinya, anonyanya kuda pfuma, anokurumidza kugumbuka kana kuti ane umbimbindoga. Vamwe vanotoratidza mafungiro okusateerera, okupanduka kana kuti okusachena.
3 Saka Pauro paakashandisa mashoko akadai sokuti ‘Ishe ngaave nemafungiro amunoratidza,’ aikurudzira hama dzake kuti dziratidze mafungiro anoenderana nekuda kwaMwari uye unhu hwakafanana nehwaKristu. (2 Tim. 4:22; verenga VaKorose 3:9-12.) Mazuva ano, zvakanaka kuzvibvunza kuti: ‘Ndinoratidza mafungiro akaita sei? Ndinganyatsoratidza sei mafungiro anofadza Mwari? Ndingavandudza here pane zvandinoita kuti ungano ive nemafungiro akanaka?’ Somuenzaniso, mumunda wemasanifurawa akatumbuka, rimwe nerimwe rinobatsira kuti munda wacho wose uyevedze. Ndizvo zvatinoitawo here kuti ungano yose ive nemafungiro akanaka? Zvechokwadi tinofanira kuedza kudaro. Iye zvino ngationei zvatinogona kuita kuti tive nemafungiro anofadza Mwari.
DZIVISA MUDZIMU WENYIKA
4. “Mudzimu wenyika” chii?
4 Magwaro anotiudza kuti: “Takagamuchira, kwete mudzimu wenyika, asi mudzimu unobva kuna Mwari.” (1 VaK. 2:12) “Mudzimu wenyika” chii? Ndiwo mafungiro anotaurwa pana VaEfeso 2:2 panoti: “Mamakambofamba maererano nemamiriro ezvinhu enyika ino, maererano nomutongi wesimba remhepo, iwo mafungiro anoshanda zvino muvanakomana vasingateereri.” Iri kunzi “mhepo,” ndiwo mudzimu wenyika, kana kuti mafungiro ayo.[3] Mudzimu iwoyo uri kwose kwose sezvakangoita mhepo chaiyo. Unoratidzwa nemafungiro evanhu vakawanda mazuva ano okuti, ‘Hapana anofanira kundiudza zvokuita,’ kana kuti ‘Unofanira kurwira kodzero dzako.’ Ivo “vanakomana vasingateereri” venyika yaSatani.
5. Vamwe vevaIsraeri vakaratidza mafungiro api akaipa?
5 Mafungiro akadaro haasi matsva. Mumazuva aMosesi, Kora akapandukira vaya vaitungamirira ungano yevaIsraeri. Akatoti nangananga naAroni nevanakomana vake vaiva neropafadzo yokushanda sevapristi. Zvimwe aiona zvavaikanganisa. Kana kuti angadaro aifunga kuti Mosesi aiita chizivano, achingopa hama dzake ropafadzo. Hazvinei kuti Kora aifungei, chokwadi ndechokuti akatanga kuva nemaonero evanhu uye akashora vaya vakagadzwa naJehovha achivaudza kuti: “Zvakwana imi . . . Nei muchizvikwidziridza paungano yaJehovha?” (Num. 16:3) Dhatani naAbhiramu vakagunun’unirawo Mosesi, vachimuudza kuti ‘aida kuzviita jinda raivatonga pazvinhu zvose.’ Pavakashevedzwa naMosesi, vakatopindura vachizvikudza kuti: “Hatisi kuzouya!” (Num. 16:12-14) Chokwadi Jehovha haana kufara nemafungiro avo. Akauraya vapanduki vacho vose.—Num. 16:28-35.
6. Vamwe vomuzana remakore rokutanga vakaratidza sei kuti vaiva nemafungiro akaipa uye chii chingangodaro chakakonzera izvozvo?
6 Vamwe vomuzana remakore rokutanga vakashorawo vaya vaitungamirira muungano, “vachizvidza ushe.” (Jud. 8) Zvichida varume ava vaisagutsikana neropafadzo dzavo uye vakaedza kunyengera vamwe kuti vasaremekedze varume vakagadzwa vainyatsoita mabasa avo avakapiwa naMwari.—Verenga 3 Johani 9, 10.
7. Mazuva ano tinofanira kungwarira chii muungano?
7 Chokwadi mafungiro akadaro haadiwi muungano yechiKristu. Ndosaka tichifanira kungwarira panyaya iyi. Varume vakuru vari muungano vanotadzawo sezvaingoita vepanguva yaMosesi uye vepanguva yomuapostora Johani. Vakuru vangaitawo zvinhu zvingatirwadza. Kana izvozvo zvikaitika, zvaisazova zvakanaka kuti chero nhengo ipi yeungano iite zvinoratidza mudzimu wenyika, ichitopenga ichiti, ‘Ndinoda kuti zvinhu zvigadziriswe’ kana kuti ‘Hama yacho inofanira kurangwa!’ Jehovha angasarudza kusiyana netumwe tuzvikanganiso. Hatingadarowo here? Vamwe vakaita zvivi zvakakura muungano vakaramba kuonana nevakuru vakanzi vavabatsire vachiti vakuru vacho vane mhosva dzavowo.[4] Izvi tingazvifananidza nemurwere anoramba kurapwa nokuti haafariri chiremba wacho.
8. Magwaro api angatibatsira kuti tirambe tichiona zvakanaka vaya vari kutungamirira muungano?
8 Kuti tisava nemafungiro iwayo, tinofanira kuyeuka kuti Jesu anonzi neBhaibheri ane ‘nyeredzi nomwe muruoko rwake rworudyi.’ “Nyeredzi” dzacho dzinomirira vatariri vakazodzwa asi dzinogonawo kunzi dzinomirira vatariri vose vari muungano. Jesu anogona kushandisa “nyeredzi” dziri muruoko rwake maererano nezvaanoona zvakakodzera. (Zvak. 1:16, 20) Saka Jesu zvaari Musoro weungano yechiKristu, matare ose evakuru ari mumaoko ake.[5] Jesu zvaaine ‘maziso akaita somurazvo womoto,’ kana mumwe mukuru achifanira kubatsirwa, iye achaona zvokuita panguva yake yakakodzera uye maererano nezvaanoda. (Zvak. 1:14) Tinofanira kumirira, tichiremekedza vaya vakagadzwa nomudzimu mutsvene, nokuti Pauro akanyora kuti: “Teererai vaya vari kukutungamirirai, muzviise pasi, nokuti ivo vari kurinda mweya yenyu sevanhu vachazozvidavirira; kuti vaite izvi nomufaro kwete nokugomera, nokuti izvi zvaizokukuvadzai.”—VaH. 13:17.
9. (a) Muedzo upi ungavapo kana muKristu akapiwa zano? (b) Kana tikapiwa zano, ndezvipi zvakanyanya kunaka zvatingaita?
9 Mafungiro omuKristu anogona kuoneka paanopiwa zano kana kutorerwa dzimwe ropafadzo muungano. Imwe hama yechiduku yakapiwa zano zvakanakanaka nevakuru panyaya yokutamba mitambo yemavhidhiyo ane chisimba. Zvinosuruvarisa kuti yakaramba zano racho zvikaita kuti ibviswe pakuva mushumiri anoshumira nokuti yainge isisakodzeri maererano neMagwaro. (Pis. 11:5; 1 Tim. 3:8-10) Hama yacho yakabva yatanga kuparadzira nyaya yacho ichiti yaisabvumirana nazvo, ikaramba ichinyora tsamba dzokushora vakuru kuhofisi yebazi uye ichitofurira vamwe muungano kuti vanyorewo tsamba kubazi.[6] Zvisinei, hazvina zvazvinobatsira kukanganisa rugare rweungano yose tichiedza kuratidza kuti hatina mhosva. Zviri nani kubvuma zano chinyararire, toriona senzira yokutivhura pfungwa kuti tione zvikanganiso zvatange tisiri kuona.—Verenga Mariro 3:28, 29.[7]
10. (a) Tsanangura zvatinogona kudzidza pana Jakobho 3:16-18 nezvemafungiro akanaka uye akaipa. (b) Chii chinoitika kana tikaratidza “uchenjeri hunobva kumusoro”?
10 Jakobho 3:16-18 inotaura mafungiro akanaka anofanira kuratidzwa nevanhu muungano uye mafungiro avasingafaniri kuva nawo. Inoti: “Pane godo nokukakavara, ndipo pane nyonganyonga nezvinhu zvose zvakaipa. Asi uchenjeri hunobva kumusoro, kutanga, hwakachena, uyewo hune rugare, hunonzwisisa, hunoda kuteerera, huzere nengoni nezvibereko zvakanaka, hahusaruri, hahunyengeri. Zvakare, mbeu yechibereko chokururama inodyarwa murugare nokuda kwevaya vanoita kuti pave norugare.” Sezvatinoita maererano ne“uchenjeri hunobva kumusoro,” unhu hwedu hwakanaka huchabatsira kuti muungano muve nemafungiro akanaka.
RATIDZA KUTI UNOREMEKEDZA VAMWE MUUNGANO
11. (a) Kuramba tiine maonero akanaka kunotibatsira kuti tidzivise chii? (b) Tinodzidzei pane zvakaitwa naDhavhidhi?
11 Tinofanira kuyeuka kuti Jehovha akapa vakuru basa ‘rokufudza ungano yake.’ (Mab. 20:28; 1 Pet. 5:2) Saka tinoratidza kuti takachenjera kana tikaremekedza urongwa hwaMwari pasinei nokuti tiri vakuru kana kuti hatisi. Kuramba tiine mafungiro akanaka kunogona kutibatsira kuti tisanyanya kufunga nezveropafadzo. Mambo Sauro womuIsraeri paakafunga kuti Dhavhidhi aizomutorera umambo hwake, “akaramba achitarira Dhavhidhi achinyumwira.” (1 Sam. 18:9) Mambo akatanga kuva nemafungiro akaipa uye aitoda kuuraya Dhavhidhi. Pane kunyanya kufunga nezvechinzvimbo sezvaiitwa naSauro, zviri nani kuva saDhavhidhi. Pasinei nezvakaipa zvose zvakaitirwa jaya iri, rakaramba richiremekedza mambo akagadzwa naMwari.—Verenga 1 Samueri 26:23.
12. Chii chichabatsira kuti ungano ibatane?
12 Kuva nemaonero akasiyana kunogona kuita kuti vanhu vari muungano, kunyange vakuru, vasawirirane. Zano reBhaibheri rinogona kutibatsira panyaya iyi. Rinoti: “Pakukudzana, tungamiriranai” uye, “Musazviti makangwara.” (VaR. 12:10, 16) Pane kuomerera pakuti mafungiro edu ndiwo akanaka chete, tinofanira kubvuma kuti evamwe anogona kunge akanakawo. Kana tikaedza kunzwisisa maonero evamwe, tinogona kubatsira kuti ungano ibatane.—VaF. 4:5.
13. Tinofanira kuitei kana tataura mafungiro edu, uye muenzaniso upi uri muBhaibheri unoratidza izvi?
13 Izvi zvinoreva here kuti hatifaniri kutaura mafungiro edu kana tikaona chimwe chinhu muungano chatinofunga kuti chinoda kugadziriswa? Hazvirevi izvozvo. Muzana remakore rokutanga, pakamuka nyaya yakaita kuti pave nokukakavadzana kukuru. Hama dzakaronga “kuti Pauro naBhanabhasi nevamwe vavo vaende kuvaapostora nevarume vakuru vaiva muJerusarema pamusoro penharo idzi.” (Mab. 15:2) Hapana mubvunzo kuti mumwe nomumwe wehama dzaiva muJerusarema aiva nemaonero ake panyaya yacho uye nzira yokuigadzirisa nayo. Zvisinei, mumwe nomumwe paakataura mafungiro ake uye pavakaita chisarudzo vachitungamirirwa nomudzimu mutsvene, hapana akazoramba achitaura mafungiro ake. Tsamba yaiva nechisarudzo chacho payakasvika kuungano, ungano dzacho ‘dzakafara nokukurudzira kwacho’ uye ‘dzakasimbiswa pakutenda.’ (Mab. 15:31; 16:4, 5) Mazuva anowo, kana tikaendesa nyaya kuvakuru, tinofanira kuisiya mumaoko avo tichivimba kuti vachanyengetera voona nezvayo.[8]
RATIDZA MAFUNGIRO AKANAKA PAMABATIRO AUNOITA VAMWE
14. Tingaratidza sei mafungiro akanaka somunhu oga oga?
14 Somunhu oga oga, tine mikana yakawanda yokuratidza mafungiro akanaka. Zvakanaka kuti tikanganwire vamwe pavanotigumbura. Shoko raMwari rinotiudza kuti: “Rambai muchishivirirana nokukanganwirana nomwoyo wose kana paine munhu ane chikonzero chokunyunyutira mumwe. Jehovha zvaakakukanganwirai nomwoyo wose, imiwo itai saizvozvo.” (VaK. 3:13) Mashoko okuti “kana paine munhu ane chikonzero chokunyunyutira mumwe” anoratidza kuti panogona kunge paine zvikonzero zvine musoro zvokugumbukira vamwe.[9] Zvisinei, pane kungogumburwa netunyaya tusina basa tokanganisa rugare rweungano, tinoedza kutevedzera Jehovha nokukanganwira nomwoyo wose toenderera mberi tichishanda pamwe chete.
15. (a) Tinogona kudzidzei nezvokukanganwira pane zvakaitwa naJobho? (b) Munyengetero ungatibatsira sei kuratidza mafungiro akanaka?
15 Tinogona kudzidza nezvokukanganwira pane zvakaitwa naJobho. Shamwari dzake nhatu dzaifanira kumunyaradza dzakamugumbura nemashoko akawanda anorwadza. Asi Jobho akadzikanganwira. Sei? “Akanyengeterera shamwari dzake.” (Job. 16:2; 42:10) Kunyengeterera vamwe kungaita kuti maonero atinovaita achinje. Kunyengeterera hama dzedu dzose kunotibatsira kuti tive nemafungiro akafanana neaKristu. (Joh. 13:34, 35)[10] Uyewo tinofanira kunyengeterera mudzimu mutsvene. (Ruka 11:13) Mudzimu waMwari uchatibatsira kuti tiratidze unhu hwechiKristu pamabatiro atinoita vamwe.—Verenga VaGaratiya 5:22, 23.
BATSIRAWO KUTI SANGANO RAMWARI RIVE NEMAFUNGIRO AKANAKA
16, 17. Panyaya ‘yemafungiro atinoratidza,’ watsunga kuitei?
16 Zvechokwadi panova nemigumisiro inofadza kana munhu wose ari muungano akava nechinangwa chokubatsirawo kuti ungano ive nemafungiro akanaka! Nezvatakurukura, tinogona kuona patinoda kunatsiridza pakuratidza mafungiro anobatsira. Kana zvakadaro, hatifaniri kuzeza kurega Shoko raMwari richitiongorora. (VaH. 4:12) Pauro, uyo aida chaizvo kuita zvinhu nenzira kwayo muungano, akati: “Hapana chandiri kuziva chandinopomerwa. Asi handinzi ndakarurama neizvi, asi Jehovha ndiye anondiongorora.”—1 VaK. 4:4.[11]
17 Sezvatinoedza kurarama maererano neuchenjeri hunobva kumusoro, tisingaomereri pane zvatinoda kana kuda chinzvimbo, tichabatsirawo kuti ungano ive nemafungiro akanaka. Kana tikakanganwira vamwe tichivaona zvakanaka, tichava norugare nevatinonamata navo. (VaF. 4:8) Patinoita izvi, tinogona kuva nechivimbo chokuti Jehovha naJesu vachafadzwa ‘nemafungiro atinoratidza.’—Fir. 25.


text:
Muchaneta Chimuka —
MURUME nemukadzi vanogara kuBeatrice vakabatwa nemhosva yekubatsirana kurova pamwe nekushungurudza kamwana kane makore maviri ekuberekwa vachikapomera kuitira tsvina mubhurugwa uye kudya chikafu chaive chabikwa chichinzi ndechemanheru.
Tecla Chayenda (18) naWilmore Nzuma (25) vanobvuma mhosva yavo yekushungurudza mwana apo vakamiswa pamberi pedare reChitungwiza Magistrate’s Court ndokutongerwa kugara mujeri kwemwedzi 12 pamunhu.
Mwana akashungurudzwa uyu ndewaNzuma uyo waakaita nemumwe mudzimai waakarambana naye.
Mutongi wedare iri, Francis Mapfumo, akazobvisa mwedzi mina pachirango chaakatemera mumwe nemumwe paine chitsidzo chekuti havafaniri kupara imwe mhosva yerudzi urwu makore mashanu asati adarika. Nzuma naChayenda vakakumbira dare kuti rivaregererewo pakumbunyikidza kwavaiita mwana uyu.
Dare rakaziviswa zvakare kuti mwana uyu akatombowira mumoto panguva iyo akange ari kurohwa akatsva ruwoko rwake rwekurudyi nezvigunwe zvekutsoka.
Vaviri ava vanogara kuGwalia Farm, kuBeatrice uye vane mwana mumwe chete vose. Muchuchisi Tatenda Mukatera akaudza dare kuti pakati pemwedzi waKubvumbi 1 kusvika Chikumi 2 gore rino, Nzuma nemukadzi wake vaigara vachirova mwana uyu muviri wose vachimupomera mhosva yekuitira tsvina mubhurugwa.
Mwana uyu akakuvara zvikuru uye akatotyoka ruwoko rwekurudyi. Achiri kurapwa kuChitungwiza Central Hospital.
Constable Ratidzo Manesa ndivo vanonzi vakaona kukuvara kwakanyanya kwemwana uyu izvo zvakaita kuti vamubvunzurudze achibva adura kuti anogara achirohwa nevabereki vake. Pakumira kwaakaita mudare, Chayenda anobvuma mhosva yake achiti anorovera mwana uyu nyaya yekuitira tsvina mubhurugwa.
Mwana uyu akamboburitswa muchipatara asi Const Manesa vakakumbira vakuru vechipatara ichi pamwe neveSocial Welfare kuti vamupe mubhedha zvakare apo nyaya iyi yaitongwa.
Nzuma anobvuma mhosva yake achiti mwana uyu akamurova rimwe zuva nekuti akange adya chikafu chaifanira kuzodyiwa nemhuri yese manheru.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
5 Zvino Naamani,+ mukuru weuto ramambo weSiriya, akanga ava murume mukuru pamberi pashe wake uye airemekedzwa, nokuti Jehovha akanga aponesa Siriya achimushandisa;+ murume wacho akanga ari murume akashinga, ane simba, kunyange zvazvo aiva nemaperembudzi.
2 VaSiriya vakanga vaenda semapoka evapambi,+ vakatapa musikana muduku+ kunyika yaIsraeri, uye akazoshandira mudzimai waNaamani.
3 Kwapera nguva yakati, iye akati+ kuna tenzikadzi wake: “Kudai ishe wangu aiva pamberi pomuprofita+ ari kuSamariya! Iye aizomuporesa maperembudzi+ ake.”
4 Naizvozvo mumwe munhu akasvika, akataura kunashe wake kuti: “Musikana anobva kunyika yaIsraeri akataura+ zvokuti nezvokuti.”
5 Mambo weSiriya akabva ati: “Enda! Rega nditumire tsamba kuna mambo waIsraeri.” Naizvozvo akaenda akabata+ matarenda gumi esirivha nezvidimbu zviuru zvitanhatu zvendarama+ nenguo gumi dzokuchinja+ muruoko rwake.
6 Akasvika netsamba+ yacho kuna mambo waIsraeri, yaiti: “Zvino panosvika tsamba ino kwauri, ndatumawo mushandi wangu Naamani kwauri, kuti umuporese maperembudzi ake.”
7 Zvino mambo waIsraeri paakangoverenga tsamba yacho, akabva abvarura+ nguo dzake, akati: “Ndini Mwari here,+ kuti ndiuraye kana kuchengetedza munhu ari mupenyu?+ Nokuti munhu uyu ari kutumira shoko kwandiri kuti ndiporese munhu maperembudzi ake; ndapota, tarirai, muone kuti ari kutsvaka sei kupopotedzana neni.”+
8 Zvino Erisha munhu waMwari wechokwadi paakangonzwa kuti mambo waIsraeri akanga abvarura nguo dzake,+ akabva atumira shoko kuna mambo achiti: “Mabvarurirei nguo dzenyu? Ndapota, ngaauye kwandiri kuti azive kuti pakati paIsraeri pane muprofita.”+
9 Naizvozvo Naamani akasvika aine mabhiza ake nengoro dzake dzehondo, akamira pasuo reimba yaErisha.
10 Asi Erisha akatuma nhume kwaari, achiti: “Enda uko, ugeze+ kanomwe+ muJodhani kuti nyama yako idzoke kwauri;+ uchene.”
11 Naamani akatsamwa,+ akatanga kuenda achiti: “Ndanga ndati,+ ‘Achabuda ouya kwandiri, omira, odana zita raJehovha Mwari wake, opuruzira panzvimbo yacho noruoko rwake, oporesa ane maperembudzi.’
12 Abhana naFapari, nzizi dzeDhamasiko,+ hadzisi nani kupfuura mvura yose+ yaIsraeri here? Handingagezimo ndikachena here?”+ Naizvozvo akatendeuka, akaenda akatsamwa.+
13 Zvino vashandi vake vakaswedera pedyo, vakataura naye, vakati: “Baba vangu,+ kudai muprofita anga akuudzai kuti muite chinhu chikuru, maisazochiita here? Zvino zvakadini zvaati kwamuri, ‘Geza, uchene’?”
14 Akabva aenda, akazvinyudza muJodhani kanomwe maererano neshoko romunhu waMwari wechokwadi;+ nyama yake ichibva yadzoka ikafanana nenyama yomukomana muduku,+ akava akachena.+
15 Akabva adzokera kumunhu waMwari wechokwadi,+ iye neboka rake rose, akasvika akamira pamberi pake, akati: “Zvino, ndava kuziva kuti panyika pose hapana Mwari asi pakati paIsraeri chete.+ Zvino ndapota, gamuchirai chipo chokuonga+ chomushumiri wenyu.”
16 Asi iye akati: “NaJehovha mupenyu+ wandinomira pamberi pake, handisi kuzochigamuchira.”+ Akatanga kumumanikidza kuti achigamuchire, asi iye aingoramba.
17 Naamani akazoti: “Kana musingadi henyu, ndapota, mushandi wenyu ngaapiwe ivhu,+ mutoro ungatakurwa nemanyurusi maviri; nokuti mushandi wenyu haazopizve vamwe vanamwari chero vapi zvavo chinopiwa chinopiswa kana chibayiro kunze kwaJehovha.+
18 Jehovha ngaakanganwire mushandi wenyu pane izvi: Ishe wangu paanopinda muimba yaRimoni+ kuti akotame imomo, paanenge akasendama+ paruoko rwangu, ini ndikakotama+ muimba yaRimoni, pandinokotama muimba yaRimoni, ndapota, Jehovha ngaakanganwire mushandi wenyu pane izvi.”+
19 Iye akati: “Enda norugare.”+ Naizvozvo akabva kwaari, akafamba chinhambwe chakati.
20 Zvino Gehazi+ mushandi waErisha, munhu waMwari wechokwadi,+ akati: “Tenzi wangu arega Naamani+ muSiriya uyu zvaasina kugamuchira zvaauya nazvo paruoko rwake. NaJehovha mupenyu,+ ndichamumhanyira, nditore chimwe chinhu kwaari.”+
21 Gehazi akatevera Naamani. Naamani paakaona mumwe munhu achimumhanyira, akabva aburuka mungoro yake kuti asangane naye, akati: “Kwakanaka here?”+
22 Iye akati: “Kwakanaka. Tenzi wangu+ andituma+ achiti, ‘Tarirai! Majaya maviri, vanakomana vevaprofita,+ achangobva kusvika kwandiri, achibva kunzvimbo ine makomo yaEfremu. Ndapota, vapeiwo tarenda resirivha nenguo mbiri dzokuchinja.’”+
23 Naamani akati: “Tora hako matarenda maviri.” Akaramba achimumanikidza,+ akazosungira matarenda maviri esirivha muhomwe mbiri, nenguo mbiri dzokuchinja, akazvipa vashandi vake vaviri, kuti vazvitakure vari pamberi pake.
24 Paakasvika kuOferi, akabva azvitora pamaoko avo, akazviisa mumba make,+ akarega varume vacho vachienda. Naizvozvo ivo vakaenda.
25 Iye akapinda, akabva amira pedyo natenzi wake.+ Zvino Erisha akati kwaari: “Gehazi, uri kubva kupi?” Asi iye akati: “Mushandi wenyu haana kwaamboenda.”+
26 Iye akati kwaari: “Mwoyo wangu hauna kuendawo paya patendeuka murume wacho kuti aburuke mungoro yake kuti asangane newe here? Ndiyo nguva yokugamuchira sirivha kana kugamuchira nguo kana minda yemiorivhi kana minda yemizambiringa kana makwai kana mombe kana vashandirume kana vashandikadzi here?+
27 Naizvozvo maperembudzi+ aNaamani achanamatira iwe nevana vako nokusingagumi.”+ Pakarepo akabva pamberi pake, ava nemaperembudzi akachena sechando.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
2 Madzimambo 5
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
CHITSAUKO 10
Mambo Anonatsa Manamatiro Evanhu Vake
1-3. Jesu akaita sei paakaona kuti temberi yakanga ichisvibiswa?
JESU airemekedza zvikuru temberi yaiva muJerusarema nekuti aiziva kuti yaimiririra chii. Temberi yacho yakanga yava nemakore iri musimboti wekunamata kwechokwadi pasi pano. Asi kunamatwa ikoko kwaMwari mutsvene, Jehovha, kwaifanira kuva kwakachena. Fungidzira kuti Jesu akanzwa sei paakauya kutemberi musi waNisani 10, 33 C.E., akaiwana ichisvibiswa. Chii chakanga chichiitika?—Verenga Mateu 21:12, 13.
2 Muchivanze cheveMamwe Marudzi, vatengesi nevanhu vaichinja mari vaiva nemakaro vakanga vachibatira vanamati vaiuya kuzopa Jehovha zvibayiro. * Jesu “akadzingira kunze vose vaya vaitengesa nokutenga mutemberi, akapidigura tafura dzevaichinja mari.” (Enzanisa naNehemiya 13:7-9.) Akashora varume ivavo vaibiridzira vanhu nokuti vakanga vaita kuti imba yaBaba vake ive “bako remakororo.” Saka zvakaitwa naJesu zvakaratidza kuti airemekedza temberi nezvayaimiririra. Vanhu vaifanira kuramba vachinamata Baba vake zvakachena.
3 Mazana emakore izvi zvaitika, pashure pekugadzwa kwake saMambo Mesiya, Jesu akachenesazve imwe temberi, ine chekuita nevaya vose vanoda kunamata Jehovha sezvaanoda. Itemberi ipi yaakachenesa ipapo?
Kuchenesa “Vanakomana vaRevhi”
4, 5. (a) Vateveri vaJesu vakazodzwa vakanatswa nekucheneswa sei kubva muna 1914 kusvika pakutanga kwa1919? (b) Kucheneswa nekunatswa kwevanhu vaMwari kwakabva kwaperera ipapo here? Tsanangura.
4 Sezvatakaona muChitsauko 2 chebhuku rino, pashure pekugadzwa kwake muna 1914, Jesu akauya naBaba vake kuzoongorora urongwa hwekunamata kwakachena uhwo hunofananidzwa netemberi. * Pashure pekuongorora ikoko, Mambo akaona kuti vaKristu vakazodzwa, “vanakomana vaRevhi,” vaida kunatswa nekucheneswa. (Mar. 3:1-3) Kubva muna 1914 kusvika pakutanga kwa1919, Munatsi, Jehovha, akabvumira kuti vanhu vake vapinde mumiedzo yakawanda nematambudziko izvo zvakabatsira kuvanatsa nekuvachenesa. Zvinofadza kuti vakazodzwa ava vakabuda mumiedzo iyoyo yakaita semoto vacheneswa, vava nechido chekutsigira Mambo Mesiya!
5 Ndipo pakabva paperera kunatswa uye kucheneswa kwevanhu vaMwari here? Kwete. Kubvira pakatanga mazuva ekupedzisira, Jehovha anga achishandisa Mambo Mesiya kuti vateveri vake vave vakachena kuti varambe vari mutemberi yemudzimu. Muzvitsauko zviviri zvinotevera, tichaona kuti akavanatsa sei patsika uye pamarongerwo anoitwa zvinhu musangano. Asi ngatimbotangai nekukurukura nezvekucheneswa panyaya dzekunamata. Kutenda kwedu kunosimba patinoongorora kubatsira kwakaita Jesu vateveri vake nenzira dzinonyatsooneka nedzimwewo dzisingaoneki, kuti vave vakachena panyaya dzekunamata.
“Rambai Makachena”
6. Mirayiro yakapiwa nhapwa dzechiJudha naJehovha inotibatsira sei kunzwisisa zvinoreva kuchena panyaya dzekunamata?
6 Kuchena panyaya dzekunamata kunorevei? Kuti tiwane mhinduro yacho, ngationgororei mashoko aJehovha aakaudza nhapwa dzechiJudha dzakanga dzava kuda kubuda muBhabhironi muna 537 B.C.E. (Verenga Isaya 52:11.) Chinangwa chikuru chekudzokera kwenhapwa idzi kuJerusarema chakanga chiri chekuvakazve temberi uye kumutsidzira kunamata kwechokwadi. (Ezra 1:2-4) Jehovha aida kuti vanhu vake vasiye muBhabhironi chero kai zvako kaiva nechokuita nemanamatiro emo. Cherechedza kuti akavapa mirayiro inotevedzana achiti: “Musabata chinhu chisina kuchena,” “budai pakati paro,” uye “rambai makachena.” Kunamatwa kwaJehovha kwakachena hakufaniri kusvibiswa nekunamata kwenhema. Saka totii nezvekuchena panyaya dzekunamata? Kunosanganisira kutambira kure nedzidziso uye maitiro ekunamata kwenhema.
7. Jesu akashandisa urongwa hupi kubatsira vateveri vake kuti vachene panyaya dzekunamata?
7 Achangogadzwa saMambo, Jesu akaita kuti pave neurongwa hunonyatsooneka hwaizobatsira vateveri vake kuva vakachena pakunamata. Akagadza muranda akatendeka akangwara muna 1919. (Mat. 24:45) Pakazosvika gore iroro, Vadzidzi veBhaibheri vakanga vatozvichenesa padzidziso dzenhema dzakawanda. Kunyange zvakadaro vakanga vachiine zvimwe zvavaifanira kucheneswa. Achishandisa muranda wake, Kristu akabatsira vateveri vake zvishoma nezvishoma kuti vanzwisise dzimwe tsika uye mhemberero dzavaifanira kusiya. (Zvir. 4:18) Ngatimboongororai dzimwe dzacho.
VaKristu Vanofanira Kupemberera Krisimasi Here?
8. Vadzidzi veBhaibheri vakanga vava nenguva vachiziva chii nezveKrisimasi, asi zvii zvavakanga vasati vanyatsojekerwa nazvo?
8 Vadzidzi veBhaibheri vakanga vava nenguva vachiziva kuti Krisimasi yakatangwa nevahedheni uye kuti Jesu haana kuzvarwa musi wa25 December. Magazini yeZion’s Watch Tower yaDecember 1881 yakati: “Mamiriyoni evanhu akauya muchechi achibva muchihedheni. Asi kakawanda kuchinja kwacho kwaingova kwezita, nekuti vapristi vechihedheni vakachinja vakava vapristi vechikristu uye mhemberero dzechihedheni dzakatanga kupiwa mazita echikristu, kubatanidza zororo reKrisimasi.” Nyaya yakabuda mumagazini yeWatch Tower ya1883 yaiva nemusoro waiti “Jesu Akazvarwa Riini?” yakaratidza kuti Jesu akaberekwa pakutanga kwaOctober. * Asi panguva iyoyo Vadzidzi veBhaibheri havana kunge vajekerwa kuti vaifanira kurega kupemberera Krisimasi. Yakaramba ichipembererwa kunyange nemhuri yeBheteri yekuBrooklyn. Asi pashure pa1926 zvinhu zvakatanga kuchinja. Chii chakaita kuti zvidaro?
9. Vadzidzi veBhaibheri vakazoziva chii nezveKrisimasi?
9 Pashure pekunyatsoongorora nyaya yacho, Vadzidzi veBhaibheri vakatanga kunzwisisa kuti matangiro akaita Krisimasi uye tsika dzinoitwa pakuipemberera zvinozvidza Mwari. Nyaya yaiti “Matangiro Akaita Krisimasi,” yakabuda mumagazini yeThe Golden Age yaDecember 14, 1927, yakaratidza kuti kupemberera Krisimasi ndekwechihedheni, ndekwekungotsvaga mafaro, uye kunobatanidza kunamata zvidhori. Nyaya yacho yakanyatsobudisa pachena kuti zororo iroro harina kumbonzi naKristu riitwe uye yakapedzisa nemashoko aya asingatendereri nezveKrisimasi: “Sezvo kupembererwa kwezororo iri kuchikurudzirwa nenyika, nenyama uye naDhiyabhorosi, zviri pachena kuti vaya vakazvitsaurira zvakazara kuita basa raJehovha havafaniri kuipemberera.” Saka hazvishamisi kuti mhuri yeBheteri haina kupemberera Krisimasi gore iroro, uye haina kuzomboipemberera zvakare!
10. (a) Krisimasi yakafumurwa sei zvakasimba muna December 1928? (Onawo bhokisi rakanzi “ Matangiro Akaita Krisimasi Uye Chinangwa Chayo.”) (b) Vanhu vaMwari vakachenjedzwa sei nezvemamwe mazororo nemhemberero zvavaifanira kusiya? (Ona bhokisi rakanzi “ Kufumura Mamwe Mazororo Nemhemberero.”)
10 Gore rakazotevera, Vadzidzi veBhaibheri vakanzwa mashoko akazonyatsofumura Krisimasi zvakasimba. Musi wa12 December 1928, Hama Richard H. Barber, vaishanda kumahofisi makuru, vakapa hurukuro paredhiyo yakanyatsobudisa pachena matangiro akaita zororo iri. Vanhu vaMwari vakaita sei pavakaudzwa zvekuita nemuranda akatendeka? Hama Charles Brandlein vanoyeuka pavakarega kupemberera Krisimasi pamwe nemhuri yavo vachiti: “Zvakatinetsa here kubva tangosiya zvinhu izvozvo zvechihedheni? Kana! . . . Zvakanga zvakangofanana nekubvisa hembe ine tsvina woikanda kwakadaro uko.” Vachitaurawo mashoko akada kufanana naiwaya, Hama Henry A. Cantwell, avo vakazova mutariri anofambira, vanoyeuka kuti: “Takafara kwazvo kuti takarega chimwe chinhu kuti tiratidze kuti taida Jehovha.” Vateveri vaKristu vakavimbika vaida chaizvo kuchinja uye kusava nechokuita nezororo rakabva pakunamata kusina kuchena. *—Joh. 15:19; 17:14.
11. Tingaratidza sei kuti tinotsigira Mambo Mesiya?
11 Vadzidzi veBhaibheri ivavo vakatendeka vakatipa muenzaniso wakazonaka! Tichifunga nezvemuenzaniso wavo, tinofanira kuzvibvunza kuti: ‘Ndinoona sei mirayiridzo inobva kumuranda akatendeka? Ndinoigamuchira nemufaro here ndoshandisa zvandinodzidza?’ Kana tikabvuma kuteerera nechido tinenge tichiratidza kuti tinotsigira Mambo Mesiya, uyo ari kushandisa muranda akatendeka kutipa zvokudya zvinotisimbisa pakunamata panguva yakakodzera.—Mab. 16:4, 5.
VaKristu Vanofanira Kushandisa Muchinjikwa Here?
12. Kwemakore akawanda, Vadzidzi veBhaibheri vaiona sei muchinjikwa?
12 Kwemakore akawanda, Vadzidzi veBhaibheri vaiona pasina chakaipa nekushandisa muchinjikwa sechiratidzo chechiKristu. Vaiziva havo kuti muchinjikwa haufaniri kunamatwa nokuti vainzwisisa kuti kunamata zvidhori kwakaipa. (1 VaK. 10:14; 1 Joh. 5:21) Muna 1883 chaimo, magazini yeWatch Tower yakataura isingatendereri kuti “kunamata zvidhori kwose zvako kunosemesa Mwari.” Asi pakutanga, Vadzidzi veBhaibheri vane mamwe mashandisiro avaiita muchinjikwa avaiona seakanaka. Somuenzaniso, vaitodada nekupfeka bheji raiva nemuchinjikwa nekorona. Vaiti rairatidza kuti kana vakaramba vakatendeka kusvika pakufa, vaizowana korona yeupenyu. Kutanga muna 1891, chiratidzo chemuchinjikwa nekorona chakatanga kuiswa pakavha yemagazini yeWatch Tower.
13. Vateveri vaKristu vakajekerwa sei panyaya yekushandisa muchinjikwa? (Onawo bhokisi rakanzi “ Kujekerwa Zvishoma Nezvishoma Nezvekushandiswa Kwemuchinjikwa.”)
13 Vadzidzi veBhaibheri vaikoshesa zvikuru chiratidzo chekorona nemuchinjikwa. Zvisinei, makore ekuma1920 ava kuda kunopera, vateveri vaKristu vakatanga kujekerwa zvishoma nezvishoma panyaya yekushandisa muchinjikwa. Vachiyeuka zvakaitika pagungano ra1928 rakaitirwa kuDetroit, Michigan, U.S.A., Hama Grant Suiter, vakazova nhengo yeDare Rinodzora, vakati: “Pagungano iri zvakabuda pachena kuti chiratidzo chemuchinjikwa nekorona hachina kukodzera uye hachitofaniri kushandiswa.” Makore mashoma akazotevera, zvinhu zvakawedzera kujeka. Zvakava pachena kuti muchinjikwa haufaniri kushandiswa zvachose pakunamata kwakachena.
14. Vanhu vaMwari vaiita sei pavaijekeserwa nyaya yemuchinjikwa zvishoma nezvishoma?
14 Vanhu vaMwari vaiita sei pavaijekeserwa nyaya yemuchinjikwa zvishoma nezvishoma? Vakaramba vachingoda kushandisa chiratidzo chemuchinjikwa nekorona chavaimboda zvikuru here? “Patakangoziva kuti chaimiririra chii hazvina kutinetsa kuti tichisiye,” akadaro Lela Roberts, uyo akashumira Jehovha kwenguva yakareba. Vamwewo hanzvadzi vakatendeka, Ursula Serenco, vakataura manzwiro aiva nevakawanda vachiti: “Takanzwisisa kuti chinhu chataimbokoshesa tichiti chinomiririra rufu rwaShe wedu uye kuzvipira kwedu kwechiKristu, chakanga chiri chechihedheni. Maererano naZvirevo 4:18, takafara zvikuru kuti gwara rakanga richiwedzera kujeka.” Vateveri vaKristu vakavimbika vakanga vasingatombodi kubatanidzwa netsika dzekunamata kwenhema dzisina kuchena!
15, 16. Tingaratidza sei kuti tinoda chaizvo kuti chivanze chetemberi yaJehovha chiri pasi pano chirambe chakachena?
15 Ndizvo zvatinoitawo nhasi. Tinoziva kuti Kristu agara achishandisa boka rinonyatsozivikanwa remuranda akatendeka kubatsira vanhu vake kuramba vakachena panyaya dzokunamata. Saka muranda wacho paanotipa mashoko anotingwadza nezvedzimwe mhemberero, maitiro kana kuti tsika dzakasvibiswa nezvitendero zvenhema tinobva tangoteerera. Kufanana nehama dzedu dzakararama Kristu achangotanga kutonga, tinoda kuti chivanze chetemberi yaJehovha yepasi pano yevanamati vake chirambe chakachena.
16 Kubva pakatanga mazuva ekupedzisira, Kristu anga achiitawo zvimwe zvinhu zvatisingakwanisi kuona kuti achengetedze ungano yevanhu vaJehovha pavanhu vanogona kusvibisa manamatiro avo. Anga achizviita sei? Ngationei.
Kubvisa “Vakaipa Kubva Pakati Pevakarurama”
17, 18. Mumufananidzo wemambure okukukudzisa chii chinomiririrwa (a) nekudzikisa mambure okukukudzisa, (b) nekuunganidza “hove dzemarudzi ose,” (c) nekuunganidza hove dzakanaka mumidziyo, uye (d) nekurasa hove dzisina kukodzera?
17 Mambo Jesu Kristu anogara ziso rake riri paungano dzevanhu vaMwari pasi pano. Kristu nengirozi vagara vachiita basa rekuparadzanisa vanhu ratisingakwanisi kunyatsoona. Jesu akatsanangura basa iri mumufananidzo wemambure okukukudzisa. (Verenga Mateu 13:47-50.) Mufananidzo uyu unorevei?
18 Kudzikisa “mambure okukukudzisa . . . mugungwa.” Mambure okukukudzisa anomiririra basa rekuparidza Umambo riri kuitwa munyika, iyo yakafanana negungwa. Kuunganidza “hove dzemarudzi ose.” Mashoko akanaka anokwezva vanhu vakasiyana-siyana, kusanganisira vaya vanotora matanho ekuti vave vaKristu vechokwadi, kwozoitawo vamwe vakawanda vanotanga vachiratidza kufarira asi vasingazonyatsotsigiri kunamata kwakachena. * Kuunganidzira “dzakanaka mumidziyo.” Vanhu vane mwoyo yakatendeseka vari kuunganidzwa muungano idzo dzinofananidzwa nemidziyo, mavanokwanisa kunamata Jehovha zvakachena. Kurasa hove “dzisina kukodzera.” Kubva pakatanga mazuva ekupedzisira, Kristu nengirozi vanga vachiparadzanisa “vakaipa kubva pakati pevakarurama.” * Izvi zvakaita kuti vaya vasina mwoyo yakatendeseka vangave vasiri kuda kusiya tsika nedzidziso dzenhema vasasiyiwa vachisvibisa ungano. *
19 Unonzwa sei nezvakaitwa naKristu pakuchengetedza vanhu vaMwari vakachena?
19 Hazvikurudzire here kuziva kuti Mambo wedu, Jesu Kristu, ari kudzivirira vose vari pasi pake? Uye hazvinyaradze here kuziva kuti kushingairira kunamata kwechokwadi uye vanamati vechokwadi kwaakaita paakachenesa temberi ari pasi pano ndiko kwaachiri kuita nanhasi? Tinotenda zvikuru kuti Kristu anga achishanda pakuchengetedza vanhu vaMwari vakachena! Tinoratidza kuti tinotsigira Mambo neUmambo hwake nekutambira kure nekunamata kwenhema.
^ ndima 2 VaJudha vaishanya vaiuya nemari isingashandi muJerusarema saka vaifanira kutanga vaichinja kuti vabhadhare mutero wetemberi wepagore, izvo zvaizoita kuti vanhu vaichinja mari vavabhadharise pakuvachinjira. Uyewo vashanyi vaigona kuzodawo kutenga mhuka dzezvibayiro. Jesu akati vatengesi ava vaiva “makororo” zvimwe nechikonzero chekuti vainyanya kudhurisira vanhu.
^ ndima 4 Vanhu vaJehovha vari pasi pano vanomunamata vari muchivanze chetemberi iyoyo huru.
^ ndima 8 Nyaya iyi yakataura kuti hazviiti kuti titi Jesu akazvarwa mumwaka wechando nekuti izvi “hazvizowirirane nenyaya yevafudzi vaiva kunze nezvipfuwo zvavo.”—Ruka 2:8.
^ ndima 10 Mutsamba yaNovember 14, 1927, Hama Frederick W. Franz vakanyora kuti: “Hatisi kuzopemberera Krisimasi gore rino. Mhuri yeBheteri yabvumirana kuti haichapemberera Krisimasi zvakare.” Mutsamba yaFebruary 6, 1928, Hama Franz vakazonyora kuti: “Zvishoma nezvishoma Ishe ari kutichenesa pakukanganisa kwesangano raDhiyabhorosi rechiBhabhironi.”
^ ndima 18 Somuenzaniso, chimbofunga kuti muna 2013 taiva nevaparidzi vangasvika 7 965 954 asi Chirangaridzo cherufu rwaKristu chakapindwa nevanhu 19 241 252.
^ ndima 18 Kuparadzaniswa kwehove dzakanaka nedzisina kukodzera hakuna kufanana nekuparadzaniswa kwemakwai nembudzi. (Mat. 25:31-46) Kuparadzaniswa kwemakwai nembudzi, kana kuti kutongwa kwekupedzisira, kuchaitika pakutambudzika kukuru. Asi izvozvo zvisati zvaitika, vaya vakaita sehove dzisina kukodzera vanogona kudzoka kuna Jehovha vounganidzwa muungano dzakaita semidziyo.—Mar. 3:7.
^ ndima 18 Pakupedzisira, vaya vasina kukodzera vachakandwa muvira romoto rekufananidzira, kureva kuparadzwa kwavachaitwa.